20 январь, 2021, 23:33\nТеглар:Роналду | Лионель Месси | Златан Ибрагимович\nSPORTS.uz Златан Ибрагимовичнинг ўтган асрдаги ҳаётидан лавҳалар келтиради.\nИбра жароҳатидан фориғ бўлгач, «Милан» таркибида «Кальяри»га қарши баҳсда майдонга тушди. Қувонарлиси шундаки, 39 ёшли ҳужумчи ўзининг қайтишини иккита гол билан нишонлади. У А Сериянинг 8 та ўйинида 12 та гол киритди ва ҳали юқори савияда тўп суришга қодирлигини кўрсатиб қўйди. Златан «Кальяри» дарвозасига киритган голлари орқали, бир нечта рекордларни қайд этди.\n- 2021 йилда иккита гол киритган ҳужумчи, қаторасига 23 йилдан бери профессионал футболда гол уришни уддаламоқда. Унинг голлар серияси 1999 йилда бошланганди.\n- Златан клублар миқёсидаги учрашувларда 498 та гол киритган. Шунингдек, 61 та гол Швеция термаси либосида урилган.\n- Ибрагимович ўзининг профессионал футболдаги илк голини бундан 7753 кун аввал нишонлаган. 1999 йилнинг 30 октябрь санасида 18 ёшли Златан «Мальме» сафида «Вестра Фрелунда» клуби дарвозасини ишғол этади. Қаҳрамонимиз ўзининг илк голини киритганда, футбол оламида қандай воқеалар содир бўлаётган эди? Бугун шу саволга атрофлича жавоб беришга уриниб кўрамиз.\n1999 йил. Футбол оламидаги энг муҳим воқеалар\n- Ибра ўзининг дебют голидан 5 ой аввал, «Манчестер Юнайтед» тарихий учрашувда «Бавария» устидан ғалаба қозонди ва ЕЧЛ бош совринига эга чиқди. Европа Чемпионлар лигаси тарихидаги энг ёдда қоларли баҳслардан бирида «қизил иблислар» Шерингем ва Сульшернинг голлари эвазига сўнгги сонияларда «Бавария»дан ғалабани илиб кетгани дарров кўз олдингизга келгани аниқ.\n- Ўша даврларда даражаси ҳозирги Европа Лигасидан анча баланд бўлган УЕФА кубогида Италиянинг «Парма» клуби ғалаба қозонди. Верон, Буффон, Тюрам, Креспо ва Кьезани таркибда жамлаган жамоа турнир давомида йўлидан чиққан барча рақибларни «янчиб» ташлайди.\n- Сўнгги бор ўтказилган «Кубок эгалари кубоги» турнирида Римнинг «Лацио» жамоаси чемпионликни қўлга киритади. Ўша даврлардаги «бургутлар»нинг таркибига бир эътибор қаратинг: Недвед, Салас, Манчини, Станкович, Неста, Вьери, Фернанду Коуто, Синиша Михайлович... Кейинроқ жамоа таркибни Диего Симеоне, Верон ва Симоне Инзаги билан янада кучайтириб олади. Монакода бўлиб ўтган УЕФА суперкубогида «Манчестер Юнайтед» мағлуб этилади.\n- Киевнинг «Динамо»си Валерий Лобановский бошчилигида Европани остин-устун қилиб ташлайди. Клуб Европа Чемпионлар лигасининг ярим финалига қадар етиб келади. Шевченко эса, 8 та гол киритиб, турнир тўпурарига айланади. Кўп ўтмай, уни «Милан» каттагина сумма эвазига ўз сафига қўшиб олади.\n- «Олтин тўп» «Барселона» билан «мўъжиза» кўрсатган Ривалдога берилди. Келажакда «Бунёдкор» жамоаси аъзоси бўлган бразилиялик футболчидан кейинги ўринларни Дэвид Бекхэм ва Андрей Шевченко эгаллади. Кучли ўнликка Батистута, Фигу, Рой Кин, Кристиан Вьери, Верон, Рауль ва Маттеус кирди.\n- Кучли бешлик чемпионатларида «Манчестер Юнайтед», «Барселона», «Милан», «Бавария» ва «Бордо» клублари ғалаба қозонди.\n- Златан ўзининг илк голини нишонлаётган пайтда Роналду 14 ёшли ўспирин эди. У «McDonald's»дагиларнинг чой-чақаси эвазига кун кўрар, «Спортинг» академиясининг оддий бир аъзоси эди. Лео Месси эса, 120 см бўйга эга 12 ёшли болакай бўлган. Киллиан Мбаппе эндигина 10 ойлик чақалоқ, Эрлинг Холанд Златаннинг илк голидан 9 ой ўтиб дунёга келади.\n1999 йил. Ўзимизнинг футболдаги энг муҳим воқеалар\n- Ибра ўзининг илк голини киритган йили Ўзбекистон чемпионатида «Дўстлик» (64) клуби бир очкога «Нефтчи»ни (63) ортда қолдиради ва финишга биринчи ўринда етиб келади. Ички биринчиликда «Нефтчи» аъзоси Умид Исоқов ва Бахтиёр Ҳамидуллаев 24 та гол билан тўпурарлар пойгасида ғалаба қозонади. Бронза медаллари эса, «Навбаҳор» клубига насиб этади. Тошкентнинг «Пахтакор» жамоаси 58 очко билан 4-поғонани эгаллайди.\n- Бугунги кунда «Милан» шарафини ҳимоя қилаётган афсона ўзининг илк голини киритган пайтда, Ўзбекистон терма жамоаси постида Маҳмуд Раҳимов иш бошлаган эди. Бразилиялик Вейга да Силванинг ўрнини эгаллаган мураббий терма жамоа бошқарувида 6 та ўйин ўтказади ва барчасида ғалаба қозонади.\n2000 йилнинг бошида эса, УФФ терма жамоани Виктор Борисовга топширади.\n- 1999 йилда Ўзбекистонда йилнинг энг яхши футболчиси сифатида «Пахтакор» аъзоси Андрей Акопянц эътироф этилади. Ундан кейинги ўринларни Шуҳрат Раҳмонқулов («Навбаҳор») ва Нўъмон Ҳасанов («Пахтакор») эгаллайди.\nМуҳаммад Бин Салмон нега Месси ва Роналдуни Саудияга чорламоқда?!


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шубҳали “шоҳид”лик\t10:17, 24 сентябрь\tДин, иймон-эътиқод инсонлар асрлар давомида эзгуликка, ҳалолликка, бағрикенгликка ўргатиб келган. Шубҳасиз барча дунё динлари замирида эзгулик ётади. Бироқ, дин, иймон сингари буюк тушунчаларни ниқоб қилиб, инсониятни залолатга, бузғунчиликка бошлайдиган кимсалар, зарарли оқимлар, секталар ҳам барча замонларда учраб келган.\nЎзининг радикал ғоялари билан одамлар орасида иккиланиш, саросима, ҳатто низо солишга уриниб келаётган диний оқимлардан бири “”Йеҳова шоҳидлари” (ёки Иегова гувоҳлари) ташкилотидир.\nНима учун “Йеҳова”?\n“Йеҳова шоҳидлари” ташкилотининг тарихи АҚШда ХIХ асрнинг етмишинчи йилларида юзага келган “Библия тадқиқочилари” ҳаракатининг асосчиси Чарлз Тейз Расселга бориб тақалади. У католик оиласида ўсиб улғайган бўлса-да, кейинчалик насронийликнинг асосий талаб ва арконларини “ислоҳ” қилиб, янгича оқимни юзага келтирган. Шу боис анъанавий насронийлик дини вакиллари Рассел ва унинг таълимотини бутунлай инкор этадилар.\nРассел таълимотининг қанчалик ҳақиқатга зидлиги унинг тириклик пайтидаёқ маълум бўлган эди. Чунончи, Рассел ва унинг издошлари Исо Масиҳнинг қайта зуҳур этиши ва “қиёмат-қоим” юз беражак санани олдиндан “башорат” қилишга уриниб кўришди.\nБироқ улар айтган санада бу “оламшумул ҳодисалар” юз бермади. Аммо, бу билан “Йеҳова шоҳидлари”нинг ортидан эргашувчилар сафи камайиб кетмади.\nЕр юзида қачондир ҳаётнинг интиҳо топиши кўпгина диний китобларда зикр этиб ўтилган бўлса-да, унинг аниқ муддати фақат Яратганга маълум экани баён қилинади. “Шоҳидлар” эса, дунёдаги барча динлар инсониятни адаштириши мумкинлиги, асл ҳақиқат фақат уларнинг таълимотида акс этганини уқтириб чарчамайдилар.\n“Йеҳова шоҳидлари”нинг фаолияти мамлакатимизда тегишли қонунлар ва меъёрий ҳужжатлар доирасида чегаралаб қўйилган. Айни пайтда фақатгина Тошкент вилоятининг Чирчиқ шаҳрида “Йеҳова шоҳидлари” черкови расман рўйхатга олинган ва у 1998 йилдан бери фаолият кўрсатиб келмоқда.\nГазетамизнинг 2016 йил 18 август сонида босилган “Ноқонуний машварат” номли мақолада ҳам ана шундай ҳамюртларимизнинг хатти-ҳаракатлари ҳақида сўз юритилган эди.\nТошкент шаҳрида яшовчи Наталья Шамсудинова ҳам айни шу диний ташкилот аъзоларидан саналади. У вақти-вақти билан Чирчиқдаги “Йеҳова шоҳидлари” черковига бориб туради.\nШу боис, фуқаро Наталья Шамсуддинованинг мазкур ҳаракатлари юзасидан тергов-суриштирув ишлари олиб борилди. Жиноят ишлари бўйича Миробод туман суди биносидан ўтказилган суд мажлисида Наталья Шамсуддинова чиндан ҳам Чирчиқдаги ушбу диний ташкилотга бориб туришини, “Йеҳова шоҳидлари”дан бири эканини тан олди. Шу билан бирга мазкур таълимотни чуқурроқ ўрганиш мақсадида ушбу қўлланмаларини ўз уйига олиб келгани, бу ҳаракат қонунда тақиқланганидан бехабарлигини айтиб, суд ҳайъатидан енгиллик беришларини сўради.\nШу ўринда айрим ўқувчиларда “хўш, шу арзимаган қонунбузарлик ҳақида бонг уриш шартмиди?” деган савол туғилиши мумкин. Одатда кимнингдир уйидан катта миқдорда қурол-яроғ ёки гиёҳванд модда топилса, шов-шув кўтарилади. Бу ҳақда ёзишади, кўрсатишади. Чунки, қурол ёки оғу инсоннинг ҳаётига зомин бўлиши мумкин.


Имтиёзли кредит ажратилишига ёрдам сўраб, 2 июнь куни Косон тумани ҳокимлигига борган иккинчи гуруҳ ногирони, 35 ёшли Дилшод Отаев ҳоким ёрдамчиси томонидан калтаклаганини иддао қилмоқда.\nБу ҳақда у Косон тумани ИИБ бошлиғи ва туман прокурори номига уни сабабсиз калтаклаган ҳоким ёрдамчиси Соҳиб Пардаевга чора кўрилишини сўраб 2 июнь куни ариза ёзган.\nДилшод Отавевнинг ИИБ бошлиғи ва туман прокурори номига ёзилган аризаси\n«Элтуз»га берган интервьюсида Дилшод Отаев бир йилча олдин Халқ банки орқали кредит расмийлаштиришга ҳаракат қилгани, рад жавоби олгач, Косон тумани ҳокимлигига ёрдам сўраб ариза ёзгани, аризасига банкда расмийлаштирган барча ҳужжатларни илова қилганини айтади.\n“27 май куни мен ҳокимликка ариза топширганман. Орадан бир ҳафта ўтиб, 2 июнь куни бордим. Мени у ерда (ҳокимлик ходимаси – таҳр) Ҳалима Сатторова қабул қилди. Аввалига у: “Сенинг ҳужжатларингни Нодира Қодирова (Косон тумани ҳокими ўринбосари, маҳалла ва оилани қўллаб-қувватлаш бўлими бошлиғи – таҳр) олиб қолган, у кишига мурожаат қил”, деди.\n“Нима қиласизлар одамни умидвор қилиб, ўйин қиляпсизларми”, дедим. У сенга Қодирова керакми деб, телефон орқали Соҳиб Пардаев деганни чақирди”, дейди Отаев.\nШундан сўнг, Отаевнинг сўзларига кўра, ҳоким ёрдамчиси Соҳиб Пардаев уни қабул бўлимидан кичик залга олиб ўтади. Ўша ерда эшикни қулфлаб олади ва уни калтаклайди. Отаевнинг айтишича, Пардаев унинг елка қисмига тепади. Бошига зарба беради.\nОтаев шу куни уйига келгач, ўзини ёмон ҳис қилиб, тез ёрдам чақирган, бошида шиш пайдо бўлган, рентген қилишган.\nШифокорлар унинг баданида очиқ жароҳат аломатлари йўқлиги, бошини эса экспертиза қила олмасликларини билдиришган.\n«Элтуз» воқеага ойдинлик киритиш учун 6 июнь куни Косон тумани ҳокимлигига қўнғироқ қилди. Ўзининг умумий бўлимда ишлашини айтган ходим ҳақиқатан ҳам Соҳиб Пардаев ҳоким ёрдамчиси эканини тасдиқлади.\nБироқ у «Элтуз»га ҳокимлик биносида Дилшод Отаевнинг калтакланганидан хабари йўқлигини айтди.\n“Биринчидан, унинг кредит сўраб қилган мурожаати қандай қилиб ҳокимлик томонидан ижро этилиши мумкин? Иккинчидан, бу инсоннинг қандай жанжал қилганини билмайман. Лекин унга кредит керак бўлса, банкдан олавермайдими, гапидан ҳам кўриниб турибди-ку қандай мурожаат қилгани…”, деди ҳокимлик мулозими «Элтуз»га берган изоҳида.\n«Элтуз» Дилшод Отаевни калтаклагани иддао қилинган ҳоким ёрдамчиси Соҳиб Пардаевдан ҳам изоҳ олишга уринди. Бироқ унинг телефони кун давомида қўнғироқларга жавоб бермади.\ndata-title="Ҳокимликка ёрдам сўраб борган косонлик шахс калтакланганини айтмоқда" data-description="<!-- wp:paragraph --> <p>Имтиёзли кредит ажратилишига ёрдам сўраб, 2 июнь куни Косон тумани ҳокимлигига борган иккинчи гуруҳ ногирони, 35 ёшли ..." data-image="https://eltuz.com/wp-content/uploads/2021/06/r47.jpg" data-url="https://eltuz.com/video/218063/" data-services="facebook,odnoklassniki,twitter,telegram" data-counter="ig">\nКun.uz профессионалларни ишга қабул қилар эмиш. Катта маош, икки маҳал овқат. Сиҳатгоҳнинг ўзи-я! Бундай ишхонани қаердан топасиз! Орзуга айб ...\nЎзбекистоннинг давлат монополисти бўлган «Ўзбекистон ҳаво йўллари» авиакомпанияси хусусийлаштирилади. Бу ҳақда Халқаро валюта жамғармаси маслаҳатчиси Сардор Саъдуллаев 9 май ...


«Динамо» Акмал Холмуродов ва яна икки футболчи билан шартнома имзолади\n20 июнь, 2018, 18:00\n18 июнь кунидан Ўзбекистон чемпионатида футболчиларни рўйхатдан ўтказишга рухсат берилганидан кейин бир қатор жамоалар сингари “Динамо” ҳам ўз таркибини кучайтиришни режа қилган.\nШу мақсадда, таркибга бир қатор футболчилар таклиф этилиши кўзланган. Жумладан, «Сўғдиёна» жамоаси сардори Акмал Холмуродов Жиззах клуби сафини тарк этгач, «Динамо» сафига қўшилди. 29 ёшли ҳимоячи бугун Самарқанд клуби билан 2019 йил якунигача – 1,5 йиллик шартнома имзолади. Маълумот учун, Акмал Холмуродов уч мавсум - 2013-2015 йиллар давомида “Динамо” сафида тўп тепганди. Бу ҳақда клуб матбуот хизмати хабар бермоқда.\nШунингдек, “Динамо” “Бунёдкор” клубидан 1999 йилда туғилган икки футболчи Суҳроб Иззатов ва Аббос Жумақуловни ижара асосида таклиф этди. Қайд этиш жоиз, Про-лига баҳсларида майдонда 1999-2000 йилларда тўп тепган икки нафар футболчи тўп тепиши мажбурий.\nСуперлигага чиқишни мақсад қилган “Динамо” давралар оралиғида ҳам селекция ишларини давом эттиради.


Хитой фирмаси "ирқий" мазмундаги рекламаси учун узр сўради\n12:07 / 30.05.2016\nХитой реклама фирмаси "ирқчилик" мазмунига эгаликда гумон қилинган реклама ролиги учун узр сўрашга мажбур бўлди.\nГап шундаки, янги кир ювиш порошоги имкониятини муболағали намойиш этган реклама ролигида оқтанли хитойлик аёл бўёқларга бурканган қоратанли эркакни кир ювиш машинасига жойлайди. Бирмунча вақтдан сўнг, кир машинаси тўхтагач, унинг ичидан тоза, оқтанли хитойлик йигит чиқиб келади.\nРеклама ролиги ва унинг ғоясини ишлаб чиққан Qiaobi фирмаси ушбу маҳсулоти борасида кечирим сўраши баробарида, халқаро медиа роликни ҳаддан ташқари бўрттириб юборганини қайд этган.\n"Биз, реклама ролиги намойиши африкаликлар шаънига зарар етказгани ҳамда жамоат фикри ҳаддан ташқари бўрттирилгани туфайли, узр сўраймиз ва интернет фойдаланувчилари ва бошқа медиа вакиллари уни қайта таҳлил қилмаслигига умид қиламиз", дейилади фирма баёнотида.\n"Биз, ирқий камситишларни кескин қоралаймиз ва унга қаршимиз".\nШунингдек, компания реклама ролигини интернет тармоғидан олиб ташлаганини билдириб, бошқа интернет фойдаланувчилари ва медиа вакилларидан уни қайта намойиш этмасликни сўраган.


iPhone X савдода iPhone 6'нинг рекордини янгилайди - Terabayt.Uz\niPhone X учун аввалдан буюртмани шу йилнинг 27 октябридан бериш мумкин. Жаҳоннинг пешқадам маркетинг идораларидан бири бўлмиш Морган Стэнли таҳлилчиларининг фикрича, айнан шу флагман туфайли 2018 йилда Apple бир йил ичида смартфон сотиш бўйича рекордини янгилайди.\nБу йилги сўровномаларга кўра, айфонларини янгилаш ниятида юрган Apple'нинг мухлислари сони ҳар йилгидан кўп. Боиси, бренднинг аксарият фойдаланувчилари қўлларидаги гаджетни янги айфонга алмаштириш истагида. iPhone X Apple қурилмаларига бўлган яширин талабни юзага чиқаради ва смартфон савдосини янги босқчига кўтаради.\nТўғри, аввалига iPhone X савдосида жуда катта танқислик юзага келади. Бироқ, бу ҳолат 2017 йилнинг сўнггигача давом этади. Бу вақт ичида Apple жаҳонга 25 миллион донагача бу илғор флагман смартфондан етказиб беради.\nМорган Стэнли ҳисоб-китобларига кўра, 2018 йилда iPhone X жаҳоннинг энг яхши сотиладиган ва талаб юқори смартфонларидан бири бўлади. Apple 2018 йилда 1000 доллар турадиган ушбу мобил алоқа воситасидан 262 миллион дона сотишга эришиши кутилмоқда.\nApple янаги йилда сотадиган жами айфонларнинг 47% ини iPhone X ташкил қилади. 2017 йилда эса iPhone 8 Plus кутилганидан яхши сотилмоқда. 2018 йилда ҳам бу модел муваффақиятли сотилади.\nБир йиллик смартфон савдоси бўйича аввалги рекорд 2015 йилда ўрнатилган эди. Ўшанда iPhone 6 флагмани хизматлари эвазига Apple 231,2 миллион дона "ақлли телефон" сотишга эришган. Айни пайтда бу туркумга кирувчи iPhone 6s'нинг энг арзони (16 Гб, gold, grey, rose) 3 649 000 сўмдан сотилмоқда.\n#Apple iPhone 8 #iphone X #iPhone 8 Plus


Жиззахда “Ўзбекистон – умумий уйимиз” дўстлик ва маданият фестивали бўлиб ўтди\n12:15 / 27.05.2016\nЖиззахда Ўзбекистон мустақиллигининг 25 йиллиги ҳамда Соғлом она ва бола йилига бағишлаб “Ўзбекистон – умумий уйимиз” дўстлик ва маданият фестивали бўлиб ўтди. Бу ҳақда “ЎзА” хабар бермоқда.\nТадбир Ўзбекистон Республикаси Байналмилал маданият маркази, Жиззах вилояти ҳокимлиги, Ўзбекистон Хотин-қизлар қўмитаси ва бошқа ташкилотлар ҳамкорлигида ташкил этилди.\nЖиззах вилоятида бугунги кунда қирққа яқин миллат ва элат вакиллари аҳил-иноқ яшаб келмоқда. Улар ўз урф-одат ва расм-русумларини тўлиқ адо этиши, миллий анъана ва қадриятларини асраб-авайлаши, ривожлантириши учун барча шароит яратилган.\nТадбир доирасида Абдулла Қодирий номидаги Жиззах давлат педагогика институти, Жиззах политехника институтида, шунингдек, Пахтакор, Арнасой ва Янгиобод туманларида “Миллий ва диний бағрикенглик – барқарорлик омили”, “Қудратимиз – бирлик ва ҳамжиҳатликда“ мавзуларида давра суҳбатлари ўтказилди. “Соғлом авлод тарбиясида миллатлараро тотувликнинг ўрни” мавзусидаги илмий-амалий семинар ҳамда “Биз – сенинг фарзандларингмиз, Ўзбекистон!”, “Соғлом она, соғлом бола – миллат бахти” номли кўргазмалар ташкил этилди. Унда турли миллатлар маданияти ва санъати намуналари, ҳунармандлик маҳсулотлари, миллий либослари намойиш этилди.


тунда Сирдарё вилояти Оқолтин тумани Сардоба шаҳарчаси «Кўркам диёр» маҳалласи «Робот» кўчасида жойлашган бир қаватли, 3-уй 1-хонадон (коттеж)да ёнғин ... олти нафар аъзоси бахтсиз ходиса қурбони бўлгани хабар қилинган эди. Сирдарё вилоят ҳокимлиги томонидан хабар қилинишича, эрта тонгда вилоят ...\nСирдарё вилояти, Сардоба шаҳарчасидаги ёнғинда олти киши вафот этди. Бу ҳақда ФВВ томонидан хабар берилган. Бугун, 17 феврал куни соат 02:40да ... ФВВ томонидан хабар берилган. Бугун, 17 феврал куни соат 02:40да Сирдарё вилояти Оқолтин тумани, Сардоба шаҳарчаси, «Кўркам диёр» МФЙ, Робот ...\nёрдамига қарамай, шифохонада вафот этган. Мазкур ҳолат юзасидан Сирдарё вилояти ИИБ ҳузуридаги Тергов бошқармаси томонидан Жиноят кодекининг ...\nМажлис Сенати раиси Танзила Норбоеванинг Сирдарё вилоятига хизмат сафари Гулистон шаҳрида давом этди. Бу ҳақда Сенат матбуот хизмати хабар берди. Сенат раиси вилоятда президент томонидан ...\nХовосда замонавий маъмурий бино фойдаланишга топширилди (фото)\nташкилотлар ҳамда оммавий ахборот воситалари иштирок этди. Бу ҳақда Сирдарё вилояти ҳокимлиги матбуот хизмати хабар берди. Бино очилишида ... вилояти ҳокимлиги матбуот хизмати хабар берди. Бино очилишида Сирдарё вилояти ҳокими Ғофуржон Мирзаев нутқ сўзлади. Бино энг замонавий ...\nянварь куни Сирдарё вилояти Сирдарё шаҳрида туман ИИБ ЙҲХБ ЙПХГ катта инспекторлари Э. Парманов, С.Файзиев ҳамда ЙПХ ходими Ф.Алимбаевлар мастлик ҳолатини ... тўхташ ишорасига бўйсунмасдан ҳаракатланган транспорт воситасини Сирдарё шаҳар, Янги ҳаёт маҳалласида тўхтатиб, ҳайдовчидан хужжатларни ...


Марказий Осиëнинг бозори келди\nАҚШ нинг Афғонистондаги бир дона ҳарбий базасини бир йил давомида ёнилғи билан таъминлаш шартномасининг баҳоси 200 миллион АҚШ долларигача етиши мумкин.\nАфғонистондаги АҚШ қўшинларига таъминот маҳсулотлари сотиш¸ аниқроғи юзлаб миллион долларлик контрактларни қўлдан бой бермаслик мақсадида айни кунда Марказий Осиё расмийлари Оқ уй остонасида тизилдилар.\nЖорий ҳафта Марказий Осиё Савдо вазирлари Вашингтонда АҚШ савдо мулозимлари билан учрашиб, ўзаро тижорат алоқаларни кенгайтириш масаласини муҳокама этадилар.\nСўзлашувларда иштирок этиш учун Ўзбекистон Ташқи иқтисодий алоқалар, инвестициялар ва Савдо вазири Элёр Ғаниев бошчилигидаги ўзбек делегацияси АҚШ га жўнаб кетди.\nЯқинда АҚШ армияси Афғонистондаги ҳарбийлари учун зарур ёнилғи, озиқ-овқат ва қурилиш маҳсулотларини Марказий Осиё давлатларидан сотиб олишни режалаштираётгани ҳақида эълон қилди.\nАҚШ армиясининг янги режаси ҳақида ўтган ойда АҚШ Транспорт қўмондонлигининг юқори мартабали мулозими генерал Мишел Жонсон Озодликка ошкор қилган эди.\nУнга кўра, шу йўл билан АҚШ ноҳарбий маҳсулотларни Европадан ташиб келиш сарф-xаражатларини камайтиради ва маҳаллий ишлаб чиқаришни ривожлантиришга ўз ҳиссасини қўшади.\n- Раҳбариятимиз зарур маҳсулотларни жойларда, Ўзбекистон каби давлатлардан сотиб олишга катта қизиқиш билан қарамоқда. Биз учун узоқ-узоқдан маҳсулотларни олиб келишдан кўра¸ уларни ўша ернинг ўзида сотиб олиш яхшироқдир. Маҳаллий иқтисодиётлар учун ҳам бу яхши. Бизнинг фикримизча, бу минтақа давлатларига миллионлаб долларга баҳоланган бизнесни юритиш имконини беради¸ деганди АҚШ Транспорт қўмондонлиги генерали Мишел Жонсон.\nБугунги кунда Афғонистонда АҚШ аскарларининг сони 60 мингдан ошган. Айни пайда Афғонистонга қўшимча 40 минг аскар жойлаштириш масаласи юзасидан тортишувлар давом этмоқда. АҚШ ҳарбийларидан ташқари Афғонистонда 35 мингга яқин НАТО ҳарбийлари ҳам хизмат қилмоқда. Уларнинг таъминоти асосан Покистондаги Ҳайбар довони орқали амалга оширилади. Бироқ бу йўналишда толибон жангариларининг ҳужумлари кўпайгани туфайли АҚШ Транспорт қўмондонлиги "Шимолий таъминот тармоғи"га кўпроқ аҳамият қарата бошлади.\nУшбу йўналишдан фойдаланиш бошланганидан бери Афғонистон шимолида толибон жанггариларнинг фаоллашгани кузатилаётган эса-да, "Шимолий таъминот тармоғи" энг хавфсиз таъминот йўли бўлиб қолмоқда.\nБироқ Афғонистондаги АҚШ ва НАТО кучларининг қўмондони генерал Стенли МакКристал 21 сентябр куни эълон қилинган ҳисоботида ушбу йўналишнинг сиёсий таҳдиди борасида огоҳлантирди.\n“Афғонистонга шимол томондан чегарадош давлатлар Афғонистон борасида ўз манфаатларига эга. Бу манфаатлар ҳар доим ҳам ISAF миссияси билан ҳамоҳанг эмас. Шимолий таъминот тармоғи Россия ва Марказий Осиё таянчига муҳтождир. Бу эса уларга истасалар бу йўналишни чиппакка чиқариш ëки унга ижобий таъсир кўрсатиш имконини беради”¸ дея қайд этилган генерал МакКристал ҳисоботида.\nБироқ АҚШ стратегларининг янги режаси Марказий Осиёни АҚШ ҳарбийларининг таъминотчисига айлантириб, уларни иқтисодий жиҳатдан манфаатдор қилишдан иборат, дейди мавзуни тадқиқ этган журналист Дейрдре Тайнан.\n- Уруш ҳар доим пул қилиш учун энг яхши имконият бўлиб келган. Америкаликлар бу режага қандайдир бизнес дарси ўлароқ қарайдилар. Яъни улар фикрича, АҚШ билан савдо алоқаларини кенгайтириш, АҚШга маҳсулот сотиш бу ердаги коррупциялашган бизнес вакилларини ҳалол бизнес юритишга ўргатади. АҚШ таклиф этаётган контрактларнинг баҳосидан келиб чиқилса, Марказий Осиё Савдо вазирларининг Вашингтондаги учрашуви бежиз эмаслиги англашилади¸ дейди Дейрдре Тайнан.\nМисол тариқасида¸ АҚШ нинг Афғонистондаги бир дона ҳарбий базасини бир йил давомида ёнилғи билан таъминлаш шартномасининг баҳоси 200 миллион АҚШ долларигача етиши мумкин.\nАфғонистондаги АҚШ армиясига ёнилғидан тортиб, сочиғу совун, қурилиш материаллари¸ музқаймоғу қовунларгача бўлган барча нарса керак. Маълумотларга кўра, АҚШ армияси ёнилғи материалларини аллақачон Туркманистондан сотиб олишни йўлга қўйган. АҚШ ҳарбийларига озиқ-овқат маҳсулотларини етказиб бериш борасида Қозоғистон компаниялари кўпроқ имкониятга эга. Ўзбекистон эса ўзининг мева-чева ва қурилиш материалларини экспорт қилиш салоҳиятини ишга солиши мумкин.\nВашингтон режасига кўра, барча Марказий Осиё давлатлари АҚШ ҳарбийларини таъминлашда ўз улушига эга бўлишлари керак. Аммо таҳлилчилар фикрича, қайси бир давлатнинг кўпроқ улушга эга бўлишини унинг иқтисодий имкониятлари ва бозорининг очиқлиги белгилаб беради.\nАҚШ Савдо вазирлиги расмийлари Марказий Осиё ҳукуматларини иқтисодий ислоҳотлар ўтказиш ва ўзаро савдо ва сармоя тўсиқларини олиб ташлашга чақирмоқда. Бундай чақириқларни Ўзбекистон ҳукумати узоқ йиллардан буён назар писанд қилмай келмоқда ва бу гал ҳам уларнинг навбатдаги даъватларни яна эътиборсиз қолдириши тахмин этилмоқда.


«Ўзбекистон тараққиётига ўз ҳиссамни қўшишга тайёрман» — Фарғона шифокори\nПрезидентимиз Шавкат Мирзиёев ўтган йилнинг сентябрь ойида Америка Қўшма Штатларига қилган ташрифида океанортида яшаб, турли соҳаларда фаолият юритаётган бир гуруҳ ватандошларимиз билан учрашган ҳамда уларни Ўзбекистонга қайтиб, мамлакат тараққиётига ҳисса қўшишга чақирган эди. АҚШ Cоғлиқни сақлаш вазирлиги мутахассиси Амир Маҳмудов ушбу эзгу даъватга “лаббай” деб жавоб бериб, юртимизга келди.\n— Ўзбекистон Президенти билан учрашиш мен учун чинакам тарихий воқеа бўлди, — дейди у. — Шавкат Мирзиёев даврада йиғилганларга меҳр ва эътибор кўрсатиб, қўл бериб кўришди, ҳар биримизнинг ишимиз, режаларимиз билан қизиқиб, дилдан суҳбатлашди. Тўғрисини айтсам, учрашув бунчалик самимий ҳамда очиқ, дўстона руҳда ўтади, деб ҳеч ҳам ўйламаган эдим. Айниқса, Президентнинг бизни Ўзбекистонда амалга оширилаётган кенг кўламли ислоҳотларга дахлдор бўлишга, билим ва тажрибаларимизни мамлакат ривожига йўналтиришга ундагани, бунинг учун ҳар қанча рағбат ҳамда имконият зарур бўлса, яратиб беражагини ваъда қилгани йиғилганлар қалбидаги ҳаяжонни бир неча баробар ошириб юборди, десам, адашмайман.\nУчрашувдан барчамиз юз-кўзимизда илиқлик, кўтаринки кайфият, энг муҳими, ғурур ва ишонч билан тарқалдик. Шахсан мен ўз эл-юртини чин қалбдан севадиган, унинг тинчлиги ҳамда тараққиёти учун бутун борлиғини бахш этишга тайёр инсон, юксак салоҳият ва катта қалб соҳиби халқимизга бош бўлиб келганига ишончим комил бўлди, бундан чексиз фахр-ифтихор туйдим.\n— Узоқ йиллар ўтиб, мана, яна Ватандасиз. Кўнглингиздан не ўйлар кечмоқда? Ушбу сафарингиздан қандай мақсадларни кўзладингиз?\n— Қувончу ҳаяжонимни, қани энди, сўз билан таърифлаб бера олсам! Ватан соғинчини фақат юракдан ўтказган билади. Бир нарсани айтишим мумкин: бу дунёда яқинларинг дийдоридан, бошингни силаган онанг қўлларининг қайноқ тафтидан, отангнинг меҳр тўла илиқ қучоғидан, атрофингда қулоғингга бирдек чалиниб турган она тилинг оҳангидан азизроқ, ҳузурлироқ нарса йўқ. Шу боис одам қаерда бўлмасин Ватанини соғинади, киндик қони томган тупроққа интилади.\nМенда бу интилиш доимо кучли бўлган. Бироқ, тан олишим керакки, Шавкат Мирзиёевнинг Америкадаги ватандошлар билан учрашувда Ўзбекистонда амалга оширилаётган ислоҳотлар ҳақида, келажак мақсадлари, орзу-ниятлари тўғрисида ўзига хос жўшқинлик, қатъият ҳамда ишонч билан гапиргани, бизни уларни рўёбга чиқариш йўлида ҳамнафас, ҳамқадам бўлишга чақиргани қалбимдаги чўғни аланга олдириб юборди. Ўзим ўсиб-улғайган юртнинг тузини оқлаш, мамлакатимиз тараққиётига, зиғирча бўлса-да, хизмат қилиш ҳақидаги орзу-истакларимнинг ушалиши учун имконият яратилганидан беҳад хурсанд бўлдим. Шароит бўлиши билан она-юртимизга ошиқдим.\n— Сир бўлмаса, Ўзбекистонда қандай ишларни амалга оширмоқчисиз?\n— 1995 йилдан буён АҚШ Cоғлиқни сақлаш вазирлигига қарашли Касалликларнинг олдини олиш ва атроф-муҳитни муҳофаза этиш агентлигида ишлайман. Муассасамиз нафақат АҚШ, балки бутун дунёда турли касалликларни келтириб чиқарувчи омилларни, инсоннинг атроф-муҳитга, атроф-муҳитнинг инсон саломатлигига таъсирини комплекс тарзда ўрганади, илмий ёндашувлар асосида бу борадаги муаммоларни бартараф қилиш билан шуғулланади. Ҳозирги кунда организмда йод танқислигининг олдини олиш бўйича кенг кўламли дастурни ҳаётга татбиқ этмоқдамиз. Жаҳон бўйлаб 250 та лабораториямиз ишламоқда. Улар ташқи назорат дастурлари орқали бошқарилади. Шу билан бирга, лабораторияларга мунтазам услубий, моддий-техникавий кўмак кўрсатилади. Бундан ташқари, қўрғошин моддасининг экологияга таъсирини бартараф қилишга қаратилган яна бир дастуримиз бор. Бу йўналишда ҳам дунёнинг кўплаб мамлакатларида 450 дан ортиқ лабораторияларимиз фаолият юритаяпти.\nБугун бу борадаги ишларга жаҳонда талаб кун сайин ортиб бормоқда. Чунки атроф-муҳитнинг ифлосланиши, йод етишмаслиги натижасида юзага келган касалликлар туфайли ҳар йили минглаб инсонлар нобуд бўлаяпти.\nЙод танқислигидан, айниқса, оналар ҳамда болаларни асраш жуда муҳим. Агар ҳомиладор аёллар саломатлигида мазкур хасталик билан боғлиқ муаммолар мавжуд бўлса ва у ўз вақтида даволанмаса, гўдакнинг жисмоний ҳамда ақлий ривожланиши суст кечади, ҳатто унинг ҳаётига хавф туғилиши ҳам мумкин. Йод етишмаслиги комплекс тарзда ўрганилиб, унинг олдини олиш ва даволаш чоралари кўрилмаса, бу ҳол бутун аҳоли саломатлигига таҳдид солиши, инсон қувваи ҳофизасининг пасайишига олиб келиши мумкин.\nЎзбекистонда йод унсурларига бой денгиз маҳсулотлари истеъмолининг камлиги, тиббий маданиятнинг етарлича эътибор берилмаслиги оқибатида одамларда йод танқислиги билан боғлиқ хасталиклар кўп учраши сир эмас. Ушбу муаммони махсус дастур асосида бартараф этиш, соҳада юксак салоҳиятли кадрларни тайёрлаш зарур. Ватанимизнинг эртанги куни, тараққиёти билан боғлиқ мазкур масалада қўлимдан келган барча ёрдамни беришга тайёрман. Ҳамкасбларим билан фикр ҳамда тажриба алмашсам, ғоят мамнун бўлардим.\n— Юртимизда амалга оширилаётган ўзгаришларга қандай баҳо берасиз?\n— “Йилнинг қандай келиши баҳоридан маълум”, деганларидек, Самарқанд халқаро аэропортидаёқ одамлардаги илиқ кайфиятни ҳис қилдим. Аэропорт ходимларининг муомаласи, самимийлиги, юқори сифатдаги хизмат кўрсатиш чет эллик меҳмонларда ҳам яхши таассурот қолдирганини уларнинг гап-сўзидан англадим. Бу юртдошларимизда маданият янада юксалаётганидан, одамларнинг онгу тафаккури бойиб бораётганидан далолат беради.\nЯна бир гап: Самарқандда туғилиб-ўсган бўлсам-да, шу вақтга қадар унинг кўрку жамолини баланддан кўрмаган эканман. Самолётимиз қўнаётганда кўзим тушиб, шаҳарнинг гўзаллигидан ҳайратга тушдим. Самарқандни айланиб, шуни билдимки, пухта ўйлаб амалга оширилган қурилиш-бунёдкорлик ишлари натижасида шаҳримиз моҳият-эътибори, кўрку салобати билан дунёнинг энг мафтункор гўшаларидан бирига айланибди.\nПойтахтдаги янгиланишлар ҳақида эса дунёнинг етакчи нашрларида қайта-қайта ёритилмоқда. Бу ерда бунёд этилаётган бизнес ва инновацион марказлар, “hi-tech” ҳамда “ақлли” шаҳарлар, замонавий ер усти метро линияси, тураржой бинолари ва спорт мажмуалари яқин йилларда Тошкентнинг нафақат ташқи қиёфасини, балки ички муҳитини, одамларнинг яшаш шароитини ҳам ўзгартиришини ҳатто хорижлик мутахассислар ҳамда экспертлар ҳам эътироф этишаяпти. Ўзбекистоннинг бош кенти келажакда Марказий Осиёнинг йирик бизнес марказига айланади, демоқда улар. Мен бу ерга келиб, амалга оширилаётган ишларни ўз кўзим билан кўриб, жорий прогнозлар кутилганидан ҳам эртароқ рўёбга чиқишига ишониб турибман.\nИжтимоий ҳаётдаги ўзгаришларни ҳам яққол пайқадим. Одамлар ўз турмушида адолат тамойиллари устуворлиги таъминланиб, сўз эркинлиги ва демократик ислоҳотлар янада чуқурлашиб бораётганидан хурсанд. Бироқ инсонларнинг онгу дунёқарашидаги ўзгариш мамлакатда жадал олиб борилаётган ислоҳотлардан ортда қолаётгандек, назаримда. Одамларда “яхши еб-ичиб, ўйнаб-кулиб яшасам, бас”, деган догматик қарашлар ҳали ҳам бор. Кўпчилик вақтнинг қадрига етмайди. Масалан, биргина тўй ёки бирор маъракани ўтказиш учун ҳафталаб вақтини беҳуда совуради. Китобхонлик кенг тарғиб қилинаётган бўлишига қарамай, ҳали ҳам оммалашмаган. Оилавий кутубхоналар ташкил этиш ҳақида кўпчилик хонадон соҳиблари ўйламайди ҳам. Дунё тамаддуни бешигини тебратган аждодларнинг авлодларига эса бундай номақбул ҳолатлар ярашмайди…\n— Ўзбекистонда олиб борилаётган ишларнинг қайси жиҳатларини янада бойитиш лозим, деб ҳисоблайсиз?\n— Президент Шавкат Мирзиёев томонидан ҳозирги кунда мамлакат иқтисодиётини ривожлантириш, халқнинг фаровон ҳаётини, жаҳонда ўз сўзи, ўз ўрнига эга бўлишини таъминлаш учун қилиниши лозим бўлган неки иш бор — ҳаммаси пухта ўйланиб, юксак оқиллик ҳамда кенг мушоҳада билан, узоқни кўриб амалга оширилмоқда.\nТашаббус ва таклифлар ҳақида гап кетса, шуни айтишим мумкинки, мамлакатда мактабгача таълимни дунё стандартлари асосида йўлга қўйиш, хусусий шифохоналар фаолиятини янада рағбатлантириш, катта хом ашё ресурслари ҳамда миллий анъаналарга эга бўлган тиббиёт туризмини равнақ топтириш билан боғлиқ қатор ислоҳотлар бугунгидан-да кучайтирилса, дейман. Қувонарлиси, Ўзбекистонда бу ишларнинг амалга оширилиши учун зарур ҳуқуқий база шакллантирилган, барча моддий ва маънавий имконият яратилган. Энг муҳими, одамлар олиб борилаётган ислоҳотларнинг мазмун-моҳиятини теран англаб, ғайрат-шижоат билан меҳнат қилса, қисқача айтганда, ушбу эзгу тадбирларда давлат раҳбарига камарбаста бўлса, самара узоқ куттирмайди — доно сарбон бошлаган карвон ўз ёруғ манзилига, албатта, етади. Бунга ишончим комил.\nТиббиёт ходимлари дам олиш кунларини мазмунли ўтказдилар\nБешариқ тумани тиббиёт бирлашмасида ходимларнинг дам олиш кунларини мазмунли ташкил этиш, уларни юртимизнинг тарихий маданий масканлари билан таништириш ҳамда ички туризмни ривожлантиришга катта эътибор қаратилган. Туман тиббиёт ходимлари Бухоро ва ...\nЧилим чекишни чеклаш тўғрисидаги қонун имзоланди\nПрезидент томонидан имзоланган “Жамоат жойларида чилим ва электрон сигареталар чекишни чеклаш тўғрисидаги” 15 моддадан иборат қонун имзоланди. Ўзбекистон Республикасининг Қонуни Қонунчилик палатаси томонидан 2018 йил 20 июнда қабул қилинган. Сенат томонидан 2018 йил ...\nҚўқонда марафон (фото)\n«Саломатлик куни» муносабати билан оммавий югуриш тадбири - марафон ўтказилди, деб хабар беради Қўқон шаҳар ҳокимлиги матбуот хизмати. Марафонда шаҳарнинг таълим, маданият, ҳуқуқ-тартибот, соғлиқни сақлаш ва спорт муассасалари, кўплаб ташкилотлар вакиллари иштирок этдилар.\nЎзбекистон нотўғри овқатланишдан ўлим ҳолатлари даражаси бўйича «етакчи» бўлди\nГерманиядаги Фридрих Шиллер номидаги университет олимлари нотўғри овқатланиш сабаб юз берадиган ўлим ҳолатлари даражаси бўйича Европа мамлакатлари рейтингини тузишди. Тадқиқот 1990 йилдан 2016 йилгача бўлган даврдаги маълумотларга асосланади, деб хабар ...\nСоғлиқни сақлаш вазирлиги мамлакат аҳолисига коронавирусдан огоҳлантирувчи СМС хабарнома жўнатишни бошлади\nСоғлиқни сақлаш вазирлиги Ўзбекистонда фаолият олиб борувчи мобил компаниялар билан ҳамкорликда қўл телефони фойдаланувчиларига СМС хабарнома жўнатишни бошлади. Вазирлик СМС хабарномада дунёнинг турли мамлакатларида кузатилаётган коронавирус билан боғлиқ ҳолатларни назарда тутиб, ...\nШифокорларнинг рецепт ёзиш бўйича назоратини кучайтириш таклиф этилди\n“Менинг фикрим” жамоавий мурожаатлар порталида тиббиёт муассасаларида беморлар учун дори воситаларининг рецептини махсус бланкаларга ёзиш ҳақида петиция эълон қилинди. Бу ҳақда kun.uz хабар берди. Қайд этилишича, ҳозирги кунда барча соҳаларда туб ўзгаришлар ...\nРеспублика болалар аутизми реабилитация маркази ташкил этилиши мумкин\n“Менинг фикрим” жамоавий мурожаатлар порталида Республика болалар аутизми реабилитацияси марказини ташкил этиш ҳақида петиция пайдо бўлди. Фото: sobitie.com.ua Ҳозирги кунда туғилаётган чақалоқлар орасида аутизм ташхиси қўйилганлар ҳам бор. ...\nҚўқон шаҳар ҳокими экомарафонда кўчат экмоқда (фото)\nҚўқон шаҳар ҳокими Маъруфжон Усмонов Европа иттифоқи молиявий кўмагида “UzWaterАware” лойиҳаси доирасида ўтказилаётган экомарафонда таниқли театр актёрлари билан бирга кўчат экмоқда. – Бугунги экомарафон давомида икки мингдан ортиқ кўчат экилиши режалаштирилган. ...\nРиштонда тез ёрдам автомашинаси “NEXIA” билан тўқнашиб кетди\n25 февраль куни соат тахминан 12.30 ларда, 39 ёшли Н.М., “Фарғона шифо тез ёрдам” автохўжалик корхонасига тегишли “NISSAN” русумли автомашинани Учариқ-Қалайнов йўлидан бошқариб келаётганда Фарғона-Қўқон автомобиль йўлининг кесишмасида Фарғона шаҳри ...\n← Чекишга қарши бутун дунёда кураш қандай олиб борилмоқда?\nЮртимизда акушер-гинекологик хизмати такомиллаштирилади →\n09.10.2018 fsh.uz 333\nМагистратурада янги “Нутрициология” йўналиши очилади\n19.12.2018 fsh.uz 243\n21.10.2019 fsh.uz 112


Ўзбекистонда 1 октябрдан иш ҳақи, пенсия ва стипендиялар миқдори 1 октябрдан ошадиган бўлди\n18 январ 2018, Тошкент вақти: 05:14\nИш ҳақи, пенсия ва стипендиялар миқдорини 1 октябрдан ошириш тўғрисидаги фармонни Ислом Каримов 22 августда имзолади.\nЎзбекистон президенти Ислом Каримов 2016 йил 22 августда имзолаган фармонга биноан 2016 йилнинг 1 октябридан бошлаб бюджет муассасалари ва ташкилотлари ходимларининг иш ҳақи, пенсиялар, стипендиялар ҳамда нафақалар миқдори ўрта ҳисобда 15 фоизга оширилади.\nФармонга биноан, 2016 йилнинг 1 октябридан Ўзбекистон ҳудудида энг кам: иш ҳақи — ойига 149 775 сўм; ёшга доир пенсиялар — ойига 292 940 сўм; болаликдан ногиронларга бериладиган нафақа — ойига 292 940 сўм;\nзарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа ойига 179 755 сўм миқдорида белгиланади.\nХўжалик ҳисобидаги корхона ва ташкилотлар эса 1 октябридан бошлаб Президент фармонида белгиланган энг кам иш ҳақига мувофиқ, ишлаб чиқариш самарадорлигини ошириш ва меҳнат сарфини камайтириш ҳисобига иш ҳақи миқдорини ошириши керак.\nОхирги марта Ўзбекистонда энг кам иш ҳақи миқдори 2015 йилнинг августида 10 фоизга оширилган эди.\nМатнини ЎзА ахборот агентлиги эълон қилган фармонда айтилишича, мазкур ҳужжат “республика аҳолисининг даромадлари ва турмуш даражасини янада муттасил ошириб бориш, фуқароларга ижтимоий мададни кучайтириш мақсадида” қабул қилинган.


АСОСИЙ ҲУЖЖАТЛАР ВА БАРЧА КЕРАКЛИ МАЪЛУМОТЛАР\nУшбу саҳифада сафар учун зарур бўлган ҳужжатлар рўйxатини топасиз.\nҚариндош/дўстларникига ташриф буюриш учун виза\nЭслатмани юклаб олиш\nФормаларни юклаб олиш\nИш юзасидан ёки хизмат сафари учун виза\nТиббий кўрикдан ўтиш/даволаниш учун виза\nБу ердан сиз талабалик визаси учун миллий визага керакли бўлган рўйхатдаги батафсил ҳужжатларни топасиз\nИлтимос, ёдда тутинг:\nСоҳта ёки тузатилган ҳужжатларни тақдим етиш ва нотўғри маълумот бериш сизнинг аризангиз рад етилишига олиб келишига эҳтимол Германия (ва бошқа барча Шенгенга аъзо давлатларига) киришга йўл қўймаслигига олиб келади!\nЭслатмага асосан фақат тўлиқ ҳужжатлар кўриб чиқилади. Тўлиқ бўлмаган хужжатларни виза олиш учун топшириш визани рад қилинишига олиб келиши мумкин ва виза учун тўланган тўлов қайтарилмайди.\nХужжатларингизни виза бўлимига топширганингиздан сўнг ҳужжатларингиз Тошкентдаги Германия элчихонасига юборилади. Кейинчалик сизнинг шахсингизни тасдиқлаш учун паспортингиздан 1 (бир) нусхасигахам эга бўлишингиз шарт.\nБаъзи ҳолларда дипломатик ваколатхоналар қўшимча ҳужжатларни талаб қилиш ҳуқуқига эга.\nХужжатларингизни рўйxатидаги эслатмада кўрсатилган тартибда жойлаштиринг. Ҳужжатлар файлсиз, скрепкасиз хар хил ёпиштирилган эслатмаларсиз бўлиши керак.\nШенген визасини олиш учун анкета бланки (немисча — инглизча)\nШенген визасини олиш учун анкета бланки (немисча - ўзбекча)\nШенген визасини олиш учун анкета бланки (немисча — русча)\nМиллий виза учун ариза\nКонсуллик тўлови ва VisaMetric xизмат кўрсатиш тўлови\nЯнги Виза Кодекси 02.02.2020 йилдан бошлаб кучга киради.\nШу санадан бошлаб Шенген визасини олишга мурожаат қилган шахслар учун қуйидаги муҳим ўзгаришлар бўлади:\n• 02.02.2020 йилдан бошлаб аризалар сафар бошланишидан олти ой олдин топширилиши мумкин. Ҳозиргача, аризалар сафардан уч ой олдин топширилиши мумкин эди. Аризалар режалаштирилган сафар бошланишидан камида 15 календар кун олдин топширилиши керак.\n• Виза аризасини кўриб чиқиш учун тўлов нархи 60 евродан 80 еврога оширилади. 6 ёшдан 12 ёшгача бўлган болалар учун тўлов 35 евродан 40 еврога оширилади.\nҚуйидаги консуллик тўлови ва VisaMetric хизмат кўрсатиш тўловлари ҳақида баътафсил маълумотлар келтирилган\nVisaMetric офисларидаги хизмат кўрсатиш тўловларилари ва қўшимча хизмат тўлови Ўзбекистон миллий валютаси сўм (UZS)да тўланади. VisaMetric офисларида терминал ёки нақд пул орқали тўловини амалга оширишингиз мумкин.\nВиза тўлови сўм (UZS) шаклда кунлик валюта айирбошлаш курсига кўра тўланади ва ҳохлаган банк филиалида тўловни амалга ошириш мумкин.\nҚуйидаги шахслар тегишли тасдиқловчи ҳужжатларни тақдим қилган ҳолда консуллик тўловидан озод қилинади:\nЕвроиттифоқ фуқароларининг эр-хотин ва болалари;\nДипломатик паспорт эгалари;\nГермания жамғармаларидан таклифнома олганлар: Fridrix Ebert Stiftung (FES) va Konrad Adenauer Stiftung (KAS);\nТаълим дастурларида иштирок этиш учун таклиф этилган аризачилар: Немис Халқаро Хамкорлик Жамияти (GIZ), Гётэ Институти, PASCH Хамкорлар Мактаби, Хорижда Мененджментнинг Марказий Мактаби (ZfA), Германия Академик алмашув хизмати (DAAD);\nErasmus Mundus, Erasmus +, EXHT (EXHT) халқаро жамғармалари ва ташкилотлари таклифларини қабул қилган ҳамда Германия, Бирлашган Миллатлар Ташкилоти;\nГерманияда ўтказилган халқаро кўргазмалар иштирокчилари (фақат) стенд учун тасдиқланган тўловлари.\nSchengen Виза консуллик тўлови тарифлари (ўзбек сўмида нақд ёки банк пластик картаси орқали)\nГермания виза маркази Тошкент шахар филиали\n0 - 5 ёш 6-12 ёш\n0 € 499 000 UZS (40 €) 998 000 UZS (80 €)\nБошқа давлат фукаролари 0 € 499 000 UZS (40 €) 998 000 UZS (80 €)\nШенген визасини олишда қуйидаги мамлакатлар фуқаролари консуллик тўловидан озод этилади: (фуқоролиги Албания, Арманистон, Озорбойжон, Белоруссия, Босния, Грузия, Кабо-Верде, Македония, Молдова, Черногория, Россия, Сербия, Украина) 0 € 437 000 UZS (35 €) 437 000 UZS (35 €)\nГермания виза маркази Андижон ва Бухоро шахар филиаллари\nSchengen VisaMetric сервис хизматлари учун тўланадиган тўлов - (ўзбек сўмида нақд ёки банк пластик картаси орқали)\nГермания виза маркази Тошкент шахар филиали 316 000 UZS (25,31 €)\nГермания виза маркази Андижон ва Бухоро шахар филиаллари 316 000 UZS (25,31 €)\nМиллий виза тўлови - (ўзбек сўмида нақд ёки банк пластик картаси орқали)\nТошкентдаги Германия виза маркази\nВояга етган фуқаролар учун 936 000 UZS (75 €)\nВояга етмаган фуқаролар учун 468 000 UZS (37,5 €)\nМиллий Хизмат тўлови - (ўзбек сўмида нақд ёки банк пластик картаси орқали)\nТошкентдаги Германия виза маркази 360 000 UZS (28,81 €)\nҚушимча хизматлар учун (ўзбек сўмида нақд ёки банк пластик картаси орқали)\nҚўшимча хизматлар Германия виза маркази Тошкент шахар филиали Германия виза маркази Андижон ва Бухоро шахар филиаллари\nБиометрик фотография 75 000 UZS (6 €) бир киши учун 75 000 UZS (6 €) бир киши учун\nАнкетани тўлдириш хизмати 75 000 UZS (6 €) бир киши учун 75 000 UZS (6 €) бир киши учун\nНусха олиш, факс, қоғозга печат қилиш хизматлари 4 000 UZS (30 центов) бир вароғи 4 000 UZS (30 центов) бир вароғи\nХужжатларни таржима қилиш хизмати 125 000 UZS (10 €) бир вароғи 125 000 UZS (10 €) бир вароғи\nСМС 13 000 UZS (€ 1) смс 13 000 UZS (€ 1) смс\nЭлектрон почта Хизмат бепул Хизмат бепул\nТелефон 25 000 UZS (€ 2) қўнғироқ учун 25 000 UZS (€ 2) қўнғироқ учун\nТиббий суғурта Ўрнатилган тарифга асосан Ўрнатилган тарифга асосан\nМиллий виза талаблари учун Германия элчи хонасига мурожат қилинг.\nОфис № А604, 6-қават, "Пойтахт" Бизнес марказ, 16, Шараф Рашидов шох кўчаси, 100017 Тошкент, Ўзбекистон\nХамкор Бизнес маркази, Бобуршох 53, 3 қават, 312 офис, Андижон, Ўзбекистон\nС. Айний кучаси, 19а уй, 1 этаж, Бухоро, Ўзбекистон, Манзил: Хамза номидаги 17-умумтаълим мактаби, "Қурувчилар" майдони


“Ғаройиб ҳодисалар изидан”: “Ўлиб, қайта туғилганлар..." - Zamin.uz\n08:31 / 03.09.2018\n“Ғаройиб ҳодисалар изидан”: “Ўлиб, қайта туғилганлар..."\nЎн ёшга етгандан сўнг эса у ўтмиш ҳаётини қидириб топиш мақсадида йўлга отланди. У Тел-Авивга борди. Ўзи яшаган кўчани, уйни сира қийналмасдан топди. Аммо бу ерда энди буткул бошқа одамлар истиқомат қилишарди. Улар қизчага ўзи истаган маълумотларни бера олишмади. Шунга қарамай, қизалоқнинг ҳаёти бутун дунёга овоза бўлиб, у билан кўплаб олимлар қизиқа бошлашди. Бу воқеадан ҳаяжонга тушган Калифорния университети профессори Жон Стивенсон психология факультети олимлари билан биргаликда 1500 дан ортиқ шунга ўхшаш материаллар тўплашга эришди.\nИсроилда эса айнан шу иш билан шуғулланувчи доктор Осама Ҳусайн яшар экан. Унинг таъкилдашига кўра, болалар гипноз таъсирида ўзларининг ўтмиш ҳаёти ҳақида беихтиёр гапира бошлашаркан. Айниқса, Друзлар (11 асрларда Ливия ва Сурияда яшаган қуллар) ҳақида шундай маълумотлар кўп топилган. Друзларнинг дини жуда махфий бўлиб, бу диннинг ичига кириб бориш ҳар кимга ҳам насиб этавермаслиги ҳақида доктор Осама кўплаб мисоллар келтириб ўтди. Друзлар кимда ким уларнинг махфий сирларидан огоҳ бўлишга интилса, албатта ҳалок бўлади дея ҳисоблашади.\nМана шунга бир мисол. Осафия деган қишлоқда тўрт яшар Хени Саиф исмли болакай яшаган. Кунларнинг бирида уни ота-онаси тўйга олиб борди. Тўйга Дейр Хад деган қишлоқдан кўплаб меҳмонлар ташриф буюришганди. Шунда Хени у ердаги бегона одамларга ташланиб, барчаларини ўз исмлари билан атай бошлади. Бу ростдан ҳам ишониб бўлмайдиган ҳолат эди.\nОта-она болакайнинг илтимосини рад эта олишмади. Хени қишлоққа келибоқ сира қийналмасдан ўз уйини топди. Ичкарига кириб уй эгаларининг бирини дада, бирини ойи дея атай бошлади.\nНима ҳам дердик. Юқорида тилга олиб ўтилган ҳодисалар ҳаётдан олинган. Буларга қарши бир гап айтишга-да ожизмиз. Бу ҳолатларни аҳмоқликка, ақлсизликка йўйишга ҳам ҳаққимиз йўқ. Шундай экан, ҳаммасини Яратганнинг ҳукмига ҳавола этишдан бўлак чора топа олмаймиз.\n23-01-2018, 16:01, Жамият\nҒаройиб ҳодисалар изидан: ўлиб, қайта туғилганлар…\n19-08-2017, 09:02, Жамият\n4-08-2017, 16:58, Жамият\n22-07-2017, 12:02, Жамият\nВидеокамера борлиги эсидан чиқиб, қайта ва қайта қоидабузувчилар учун эсдан чиқмайдиган усул! (Фото)\n17-05-2017, 17:18, Жамият\n29-12-2016, 16:58, Жамият


Rost24 - Бугун Тошкентда яна 12 минг аҳоли адолатсизликнинг, коррупциянинг, непотизмнинг қурбони бўлди\nБугун, Тошкент вилоятида маъмурий ишлари бўйича Нурафшон туманлараро судида бўлиб ўтган суд ишида 12 минг аҳолининг эмас, балки биргина "тадбиркор" фойдасига қарор қабул қилинди\nАҳоли дардини оққа кўчирдик:\nАгар жамиятда КОРРУПЦИЯ илдиз отмаганида мактаб ва боғчасиз қийналаётган аҳолининг дардини амалдорлар эшитар эди. Катта минбарларда айтилаётган адолат сўзига оддий аҳоли ҳам ишонган бўларди.\nАгар жамиятда АДОЛАТ бўлганида, бугун судда 12 минг аҳолининг манфаати учун мактаб қуришга жой ажратиб берилар, аксинча, бойлар учун уй қуриб, катта манфаат кўрмоқчи бўлган зодагоннинг қурилиш ишларини ноқонуний, деб тўхтатган бўлар эди.\nАгар жамиятда МАНФААТПАРАСТЛИК авж олмаганда эди, катта йўлдан ўтиб, узоқ мактабга қатнаётган, ёлғизгина боласидан бугун она айрилиб, зор йиғламас эди. Яна қанча фожиалар, қанча инсонларнинг қийналишининг аввалдан олди олинган бўларди, аммо афсуски…\nАгар жамиятда НЕОПОТИЗМ бўлмаганида фарзандлари учун жон куйдираётган, оталар, оналар “...Бизда доим ё заринг, ёки зўринг бўлиши керак. Мана шу мактаб ерини олиб қолишга уриниш Назарбек қишлоғи ёшлари учун ҳам келажакда Ўзбекистонда таниш-билиш топишга уринишга ундайдиган воқеа бўлди. Раҳмат “катталарга”. Юзлаб болалар мактабсиз қолганига,аҳолига керакмас шу уйлар, мактаб боғча керак, деса ҳам, аҳолининг илтимоси ва қарорларини назарга илмаган, дарди фикри пул топиш бўлган бундай инсонларга айтадиган сўзимиз: Каттаконларингизга ишониб Ўзбекистонни ҳам сотиб юборинглар. Халқ ҳам одамми? Ўқимаса ҳам бўлади. Сизлар эса соққани қилинглар, соққани. Босингизлар...” дея умидсизликка тушмас эди.\nЙиллар давомида Назарбек қишлоқ фуқаролар йиғини ҳудудидаги 5 та маҳалланинг 12 минг нафар аҳолиси мактаб ва боғчасиз қийналади. Болалар катта трасса ва хавфли йўллардан ўтиб узоқ йўллардан мактабга қатнашга мажбур бўлмоқда. Афсуски, мактаб ўқувчилари орасида бахтсиз ҳодисалар ҳам содир бўлган. Аммо, аҳолининг мактаб ва боғча сўраб қилаётган мурожаатларини инобатга олаётгани йўқ.\nЗангиота тумани, Назарбек ҚФЙ, “Фаробий” маҳалласида Президентнинг "Беш ташаббус" лойиҳаси асосида кутубхона, очиқ ва ёпиқ сув ҳавзаси, спорт иншооти қуриш учун ажратиб берилган қурилиш ишлари мақсади тўлалигича ўзгариб кетди.\nРеспублика прокуратураси жавобига кўра ноқонуний қарор чиқарган Зангиота тумани ҳокими 12 минг нафар аҳолини мактаб ва боғчасиз қолдирган. Назарбек ҳудудига кирувчи 4 та маҳалла – Фаробий, Назарбек, Қиргузар ва Аҳилобод, қўшни Найман МФЙда жами 12000 нафардан зиёд аҳоли яшайди, шундан 2876 нафари мактаб ўқувчилари, 2374 нафари эса 7 ёшгача болалар, 1101 нафар боғча ёшидаги болаларни ташкил этади. Улар ҳозиргача мактаб ва боғчасиз яшаб келмоқда.\nҲудуддаги ягона бўш қолган ва собиқ иттифоқ давридаёқ мактаб учун ажратилган ер Зангиота туман ҳокимлиги томонидан амалдаги қонунчиликка зид равишда тадбиркор учун замонавий турар жойлар қуриш учун ажратиб берилган.\nЭнг қизиғи, туман ҳокимининг қарори Ўзбекистон Бош прокуратураси ва Зангиота туман прокуратураси томонидан амалдаги қонунчиликка зид экани кўрсатилиб, протест киритилган бўлса-да, тадбиркорлар қурилиш ишларини бемалол давом эттирди.\nЗангиота туман ҳокимлиги Президентнинг беш ташаббусга оид фармони юзасидан мактаб, боғча, кутубхона қуриш учун тадбиркорга ерни 0 қийматда берган. Бир ҳафта ўтиб эса, туман ҳоким ер учун чиқарган қарорини “замонавий турар жойлар” қуриш учун кўринишида ўзгартиради.\nОқибатда тадбиркор 2.21 га. ернинг 90 фоиз қисмига замонавий турар жой қуришни бошлаб юборган. Мактаб, боғча, кутубхона қуришни ваъда бериб ернинг асосий қисмига замонавий турар жой қураётган тадбиркор устидан норози бўлган фуқаролар бугун додини қаерга айтишни билмай ҳайрон.\nТадбиркор “бу ерга хусусий мактаб ва боғча қуриб берамиз” дея ўзини оқлашга уринмоқда. Агар ҳақиқатдан қурилаётган “коттеж”лардан ортган қисмига хусусий боғча ва мактаб қурган тақдирда ҳам бу жой фақатгина тадбиркор томонидан қурилаётган мана шу янги уйларда яшовчилар эҳтиёжларидан ортмайди. Ваҳоланки, бу жой тўлалигича давлат боғчаси ва мактаби қурилиши учун мўлжалланган эди. Чунки бу ҳудудда 10 мингдан ортиқ ўртаҳол ва камтаъминланган аҳоли яшайди. Худди шу аҳоли учун айнан шу ерга давлат мактабига эҳтиёж жуда катта эди.\nМаҳалла фуқаролари мазкур масала юзасидан давлатимиздаги деярли барча инстанцияларга (Президент қабулхонаси, Тошкент вилояти ҳокимлиги, Бош прокуратура, қурилиш вазирлиги, адлия вазирлиги, коррупцияга қарши кураш агентлиги) мурожаат қилган. Шунга қарамай муаммо ҳал бўлмади.\nБугун Нурафшон туманлараро маъмурий суди раиси Б.Нормаматов ҳам “Беш ташаббус”нинг мақсадли ишлари учун олинган ерга кутубхона ва мактаб эмас замонавий турар жойлар қурилаётганини оқлаб берди. Судда кўрилиши керак бўлган баъзи ариза ва адвокатлар сўровномаларини асоссиз рад этди. Мактаб деб зорланиб турган халқдан нимадир чиқармиди. Қурилиш бошлаб қўйган шу жойгача ноқонуний етиб келишга кучи етган "тадбиркор" туман суди раисига келганда қаттиқроқ йўталмай қолармиди?\nТег: Тошкент вилояти мактаб Қурилиш аҳоли Суд\nСизларни маколаларингизни укиб бораман. Тугриси изохларда исм шарфни курсатмаслигингиз жуда яхши. Чунки хамма уз фикрини айта олади\nШармандаликдан бошқа нарса эмас!\nBiz yashayotgan G'allaorol tuman Qo'ytosh mahallasida 6000 dan ortiqroq aholi bor, ularga 3 ta maktab xizmat qiladi, biz tomonga ko'chib kelishsin, ammo gaz yo'q, ertalabdan tappi qilishlari kerak\nKasalxonaga kiraverishda ilon tasviri bor. Bu nimani anglatishini bilmayman, ammo sud binosiga kirishda ko'r xotin qo'yilishi bekorga emas ekan\nO'zbek tili lug'at boyligidan "xalqim" so'zini chiqarib tashlab, o'rniga "xalqum" so'zini allaqachon kiritish kerak edi.


Кўргазмада собиқ СССРнинг 14 мамлакатидан 74 нафар рассомлар иши тақдим қилинмоқда. Ўзбек рассоми Вечеслав Оҳуновнинг «Юлдузлар ҳиёбони» инсталляцияси Kuhlhaus кўргазмалар павильонининг марказий жойини эгалламоқда.\nГулнора Каримова, Башар Асад, Доналд Трамп, Дарига Назарбоева, Владимир Путин ва ва бошқа замонамизнинг таниқли қаҳрамонлари Оҳуновнинг Шуҳрат ҳиёбонидан муносиб жой олишган.\nҲолливуд ҳиёбонидан фарқли, бу персонажлар дунёга ҳеч бир ижобий нарса беришмаган, бироқ коррупция, зўровонлик, масъулиятсизлик ва популизм ривожига ҳисса қўшишган.\nИжоди билан мамлакат ифтихор қилишга арзийдиган ўзбек рассомининг ўзи Берлиндаги кўргазма очилишига кела олгани йўқ. Бир неча йил аввал унга чиқиш визаси беришни рад қилишган.\nЧиқишига тақиқ сабаби эса, ҳукуматни танқид қилишдан тап тортмайдиган Вячеслав Оҳуновнинг фуқаролик позициясидир.\nБу билан у, атрофидаги воқеаларни сезмасликка уринувчи, кўримсиз ўзбек рассомлари массасидан ажралиб туради.\n«Балаган» кўргазмаси ўзлари яшаётган мамлакатни хис қилувчи рассомларнинг долзарб мавзулардаги асарларини тамсил қилади. Гарчи Вячеслав Охунов чиқиш ҳуқуқидан маҳрум бўлгани билан, унинг асарлари, рассомни жазолаётган ҳукуматни шарманда қилароқ, бутун дунё бўйлаб намойиш этилади.\nБерлин, 2015 йил 30 ноябрь\ndata-title="Вячеслав Оҳуновнинг «Юлдузлар Ҳиёбони»" data-description="Кўргазмада собиқ СССРнинг 14 мамлакатидан 74 нафар рассомлар иши тақдим қилинмоқда. Ўзбек рассоми Вечеслав Оҳуновнинг «Юлдузлар ҳиёбони» инсталляцияси Kuhlhaus ..." data-image="https://eltuz.com/wp-content/uploads/2015/11/rasm553.jpg" data-url="https://eltuz.com/multimedia/1442/" data-services="facebook,odnoklassniki,twitter,telegram" data-counter="ig">\n“Қаршингларда мани кўрасанлар!”


Ўзбекистон туман туғруқхонасида олинган сурат.\nФарғона вилоят, Ўзбекистон туман туғруқхонаси раҳбарияти туққан аёлларнинг баъзилари палата полида ётганини тан олди, "1-2 кунгина давом этган" бу ҳолатни туққан аёллар сони ўтган йилдагига нисбатан икки баробарга ошгани ҳамда Мустақиллик байрами кунлари ФҲДЁ идорасининг ишламагани билан изоҳлади.\nОзодликка келган фото ва видеоларда аёлларнинг касалхонаси палатаси полида ётгани акс этган.\nТуғруқхонадаги аҳвол акс этган фото ва видеоларни 4 сентябрда Озодликка жўнатган аёл бундай деб ёзди:\n"Фарғона вилоят, Ўзбекистон туман туғруқхонасида аёллар негадир ерга ётқизилибди. Ичида туққан аёллар бор, ҳомиладорлар ҳам. Нега бу аёллар ерга ётқизилганини билмоқчимиз".\nОзодликка келган фото ва видеода 4 аёл хона полида ётгани акс этган. Видеолардан бирида полга тўшалган кўрпада ўтирган аёллардан бири чақалоғини эмизаётгани ва болани пол устига тўшалган адёлга ўраётганини кўриш мумкин.\nФотосурат ва видеоларда иккита хонада полга 5 кишилик жой тўшалганини кўриш мумкин.\nФарғона вилоят, Ўзбекистон тумани тиббиёт бирлашмасига қарашли туғруқхона бош врачи муовини Насиба Омонова Озодликка бундай ҳолат вақтинча - туғадиган аёлларни қабул қила олмаган қўшни Фурқат туғруқхонаси ҳисобига - юз берганини билдирди:\n- Фурқат туғруқхонасини 15-20 кунга бизга кўшиб беришди. Туғруқхонамиз 120 койкага, фақат ўзимизнинг районимизга мўлжалланган, аммо Фурқат тумани ҳисобига туғруқларимиз кунига 25-30 тача бўлди.\nЛекин бу, бош врач муовинининг айтишича, аёллар 15-20 кун полда ётди, дегани эмас, уларнинг 1 - 2 кун полда ётиб қолиши сабаби бошқа нарсада:\n- Дам олиш кунларимиз 3 кунга чўзилгани учун ЗАГС бюромиз ишламади – аёлларимизни эса ҳужжатсиз чиқара олмаймиз. 31,1, 2 сентябрь кунлари 20 тадан аёл туққан! Туғруқхонамизда эса 60 кровать бор. Ерда ётиб қолганининг сабаб шу, холос. Ётган бўлса ҳам 1 сутка ерда ётган.\nНасиба Омоновадан олинган маълумотларга қараганда, Фарғонанинг Ўзбекистон тумани туғруқхонаси 120 койкага мўлжалланган, шу жумладан 20 та койка гинекология бўлими, 40 таси ҳомиладорлар патологияси, қолган 60 ўрин акушерлик пости, яъни туққан аёллар учун мўлжалланган.\nБош врач муовини туғруқхонада ётган аёлларни ва чақалоқларни, қоидага кўра, шифохонанинг бошқа бўлимларига ўтказиш қатъиян ман этилганини билдириб, ҳозир бирорта ҳам аёл ерда ётмаётганини айтди:\n- Ҳозирга вазият – ҳеч ким ерда ётгани йўқ, жойларимиз бор, қўшимча кроватларимиз ҳам бор. Бунақа вазият ҳеч қачон бўлмаган, бўлмайди ҳам – уч кунлик дам олиш ҳисобига шундай фавқулодда вазият бўлиб қолди.\nТуғруқхона бош врачи муовинининг айтишича, бу йил Ўзбекистонда "туғиш йили" бўлди.\n- Кеча мен ҳисобот топшириб келдим. Август ойида туғруқхонамизда 489 туғилиш бўлди! Ўтган йилга нисбатан туғилишимиз 2 баробарга ошяпти, чунки статистикага кўра, аёлларимиз туғилган 1997-2000 йилларда туғиш жуда кўп бўлган экан. Ўша йили туғилган қизларимиз бу йил она бўляпти. Бутун республика бўйича ҳолат шу. Кейинги йили туғилиш Ўзбекистонда бироз камайиши мумкин, - деди Ўзбекистон тумани туғруқхонаси бош шифокори муовини Насиба Омонова.\nАҳоли ўсиш статистикаси\nЎзбекистон Республикаси Давлат статистика қўмитаси маълумотларига кўра, 2018 йил Ўзбекистон тарихида энг кўп туғилиш қайд этилган йил бўлган.\nДавлат статистика қўмитаси Ўзбекистоннинг демографик ҳолати юзасидан навбатдаги ҳисоботида республиканинг доимий аҳолиси 2019 йил 1 июль ҳолатига 33 миллион 523,6 минг кишини ташкил этиб, 2019 йил бошидан буён 268,1 минг кишига ёки 0,8 % га ўсгани айтилган.\nЎтган 2018 йил давомида Ўзбекистон аҳолиси 597,4 минг кишига ёки 2017 йилга нисбатан 1,8 фоизга кўпайган эди.\nЎзбекистон Республикаси Президенти «Ўзбекистон Республикасида 2022 йилда аҳолини рўйхатга олишни ўтказиш концепциясини тасдиқлаш тўғрисида»ги фармонни имзолаган эди.


Билл Гейтсни миллиардер қилган 5 фазилат - Erkak.uz\nShukhrat Sattorov 07.03.2016 14:28 1330 01\n"Ҳар куни тонгда уйғонгач, бойларнинг янги рўйхатини кўриш учун “Форбес” журналини варақлайман. Агар у ерда исмим бўлмаса, мен ишга шошаман", деган экан тадбиркорлардан бири. Аммо 17 йил дунёнинг энг бой кишиси номига сазовор бўлиш – шахсий қоидалар, интизом ва муҳим фазилатларнинг борлигидан далолат беради. Қуйида худди шу натижа ва номга натижага эришган Билл Гейтс феъл-атворига хос 5 фазилатни диққатингизга ҳавола қиламиз.\nMicrosoft ташкил топгач, Билл Гейтс кеча-кундуз тинмай меҳнат қилди. У 20 ёшдан 30 ёшгача бўлган йиллар оралиғида ҳеч қачон ойлик ёки кунлик таътилга чиқмаган. Бу – ишга бўлган садоқатнинг энг юқори чўққиси. Билл Гейтс 20 ёшга қадар компьютер дастурини яратиш учун зарур машғулотларга 10 минг соатлик вақтини сарфлаган. Унинг ўзи ҳам буни юксак ютуғининг асоси деб билади. Ёш лидер ёки тадбиркор ҳам ер юзидаги 7 миллиард аҳоли орасида уни ажратиб турадиган ягона нарса, бу – унинг меҳнати эканлигини англаши керак.\nMicrosoft’нинг Internet Explorer интернет қидирув тизими яратилганида унинг ашаддий рақиби ҳисобланган Netscape компанияси раҳбари Марк Андриссен Билл Гейтснинг ишончга тўла нигоҳи унинг энг катта ютуғи эканлигини айтади. "У айнан ана шу ишонч билан Internet Explorer'ни яратган ва менинг компаниямни касодга учратган эди," дейди Марк.\nДунёдаги энг муҳим ишлар умид қолмаган маҳалда ҳам ҳаракатни тўхтатмаган кишилар томонидан уддаланган. Билл Гейтс ҳаётини ўрганиб бу хулосанинг ифодасини кўриш мумкин.\nБилл Гейтсни билганлар у ўсмирлик йилларидаги бедор тунларини Вашингтон университетида ўша вақтда ноёб бўлган компьютер қаршисида ўтказганини яхши билишади. Ўша кезларда Биллда компьютер ва уни такомиллаштиришга бўлган иштиёқдан бўлак хоҳиш бўлмаган. Бу иштиёқ нафақат унинг ҳаётини, балки бугун компьютердан ҳар жабҳада фойдаланаётган инсоният тарихини ҳам ўзгартириб юборди.\nМиллиардер инвестор Уорен Баффет ва Билл Гейтсдан қандай қудратга эга бўлишни исташлари тўғрисида сўралганида, уларнинг ҳар иккаласи дунёдаги энг тезкор ўқий олиш қобилиятига эга бўлишни хоҳлашларини айтишган. Гарчи, дунёдаги энг катта маблағ ва бизнесга эгалик қилса ҳам, Билл Гейтс кунора бир китобни ўқиб тамомлайди.\nТеглар: # муваффақият # омад # бизнес # Билл Гейтс


Илк мижозларга ŠKODA KODIAQ автомобиллари етказиб берилди\n16:42 / 31.12.2020\nБугун, 31 декабр куни Driver’s Village ŠKODA дилерлик марказида янги кроссовернинг илк харидорларига автомобилларнинг калитлари тантанали равишда топширилди.\nЭслатиб ўтамиз, жорий йилнинг 20 октябр куни бўлиб ўтган ŠKODA савдо белгисининг илк дилерлик маркази очилишида бренднинг илк автомобили, Volkswagen концернининг кроссоверлар туркумидаги флагмани, 2021 модел йилига мансуб ŠKODA KODIAQ тўлиқ приводли йўлтанламаси тақдим этилган эди. Автомобиллар маҳаллий иқлим ва ишлатилиш шароитларини инобатга олган ҳолда махсус ишлаб чиқилган ва 2,0 литрли 180 от кучи ва 320 Н·м айланиш моментига эга турбо двигател билан жиҳозланган.\nТўлиқ приводли ŠKODA KODIAQ кроссоверига:\nЮрган масофасини инобатга олмаган ҳолда 2 йиллик кафолат;\nЮрган масофасини инобатга олмаган ҳолда лак ва бўёқ қопламаларига 3 йиллик кафолат;\nЮрган масофасини инобатга олмаган ҳолда коррозиядан ҳимояга 12 йиллик кафолат берилади.\nАгар сиз ҳам тез орада тўлиқ приводли кроссовер рулига ўтиришни истасангиз қуйидаги дилерлик марказига бориб харидни расмийлаштиришнинг айни вақти: Тошкент шаҳри, Сергели тумани, ТКАД, Driver’s Village автосалони.\nŠKODA KODIAQ'нинг кучини ҳис этиб кўраман десангиз, йўллардаги реал ҳолатда кроссовер қандай ҳаракатланишини англаш учун тест драйвга ёзилишни тавсия қиламиз.\nТелефонлар: 71 200-70-70, 99 427-70-70\nJizzakh Auto/ŠKODA Uzbekistan:\nТелефонлар: 71 202-44-40, 71 200-71-71\nŠKODA KODIAQ. Ишончли. Чиройли.\nМаълумот учун: ŠKODA KODIAQ фаол ва нофаол кенг турдаги хавфсизлик тўплами, электрон ёрдамчилар, шунингдек 9 та хавфсизлик ёстиқчаси билан жиҳозланган. Ушбу модел максимал баҳо — Янги автомобилларни баҳолаш бўйича Европа дастури экспертларининг 5 юлдузига эга.\nЎзбекистонда ŠKODA KODIAQ 2 хил турда тақдим этилган: беш ўриндиқли «Ambition» ва топ турдаги 7 ўринли «Style». Сиз унда тўла рақамли ускуналар панели, 360 даражали камера, смартфон учун симсиз қувватлантиргич ва AppleCar Play Android Auto интерфейси, тўлиқ чироқ-диодли фараларни кўришингиз мумкин. Автомобилда тўлиқ электропакет, чарм салон, хотирали олд ўриндиқлар ва бошқа кўплаб қулайликлар мавжуд.


ЎзА - МИБ инспекторларига скутерлар берилди\n21.05.2018 15:58 Чоп этиш версияси\nМИБ инспекторларига скутерлар берилди\nҚорақалпоғистон Республикаси Мажбурий ижро бюроси шаҳар ва туман бўлимлари давлат инспекторларига 28 скутер ва республика бошқармасига битта замонавий автомобиль тантанали равишда топширилди.\n– Бу мототехника ва автотранспорт воситалари бюро давлат инспекторларининг меҳнат фаолиятини енгиллаштириш, иш унумдорлигини янада оширишда муҳим аҳамият касб этади, – дейди Мажбурий ижро бюроси Қорақалпоғистон Республикаси бошқармаси бошлиғи Женис Ермашев. – Мажбурий ижро бюроси фаолияти қисқа муддат ичида йўлга қўйилиб, замонавий бинолар, компьютер, мебель ва бошқа моддий-техника жиҳозлари билан таъминланди.\nЎтган йил июль ойида табиий газдан тўлов режаси 165 фоизга, август ойида 138 фоизга бажарилган. Жорий йилнинг I чорагида электр энергияси учун белгиланган 73,1 миллиард, табиий газ учун белгиланган 105,4 миллиард, сув таъминоти учун белгиланган 9,2 миллиард сўмлик режа бажарилган.\nБундай ижобий кўрсаткичлар юқори баҳоланиб, бюро фаолиятини янада такомиллаштириш мақсадида Қорақалпоғистон Республикаси бошқармаси, туман ва шаҳар бўлимларига янги русумдаги махсус автомототранспорт воситалари фойдаланиш учун топширилди.\nБугунги кунда бюронинг Қорақалпоғистон Республикаси бошқармаси, туман ва шаҳар бўлимларида 700 дан ортиқ штат бирлиги очилиб, улар 100 фоиз малакали кадрлар билан таъминланган. Жумладан, 271 нафар давлат инспектори туну кун хизмат қилмоқда. Улар белгиланган тартибда тасдиқланган хизмат кийимлари, иш юзасидан ҳисоб-китобларни амалга ошириш мақсадида термопринтер, терминал ускуналари билан тўлиқ таъминланган.\nШу ўринда қайд этиш керакки, Президентимизнинг ўтган йилги махсус фармон ва қарорлари асосида Бош прокуратура ҳузуридаги Мажбурий ижро бюроси иш бошлаши билан тўлов тизими такомиллашиб, кўп миқдордаги қарздорликлар камайтирилди.


2022 жылдың 21 мамыр 2022 11:11\nNUR-SULTAN. Kazinform - Қозоғистонлик профессионал боксчи Жанибек Алимханули бўлажак жанг олдидан ўз мухлисларига мурожаат қилди, деб хабар беради Kazinform.\n«Азиз мухлислар! Қўллаб-қувватлаганингиз учун раҳмат. Сиз бизнинг жамоамизсиз! Сиз бизнинг тилакдошимизсиз! Сизнинг қўллаб-қувватловчи сўзларингиз биз учун қўшимча кучдир! Насиб бўлса, тарих яратамиз! QAZAQ STYLE даври келди!», деб ёзди боксчи ўзининг ижтимоий тармоқдаги саҳифасида .\nЭслатиб ўтамиз, Жанибек Алимханули ва Дэнни Дигнум ўртасидаги жанг Лас-Вегасда 22 май куни соат 8:00да бошланади. Боксчилар WBО йўналиши бўйича ўрта вазн тоифасида «вақтинчалик» жаҳон чемпиони унвони учун жанг олдидан учрашишди.\nЖанг «Хабар» телеканали орқали жонли эфирда намойиш этилади.\nЖанибек Алимханули 1993 йил 1 апрелда туғилган. 2013 йилги жаҳон ва Осиё чемпионатларида ҳаваскор бокс бўйича чемпион бўлган. 2014 йилда эса Осиё ўйинларида ғолиб чиққан. У 2016 йилдан буён профессионал боксда иштирок этиб келади.\nБунгача у 11 та жангнинг барчасида рақибларини мағлуб этганди. Улардан 7 таси нокаут билан якунланган.\nҰҚК Шекара қызметінің бұрынғы басшысы 2 айға қамауға алынды - cот


Оқ олтин овулидаги МТМ биносида 1 млрд. 418 млн сўмлик қурилиш-таъмирлаш ишлари амалга оширилди - AmuNews.uz - энг сўнгги янгиликлар\nОқ олтин овулидаги МТМ биносида 1 млрд. 418 млн сўмлик қурилиш-таъмирлаш ишлари амалга оширилди\nМамлакатимизда узлуксиз таълимнинг муҳим бўғини сифатида мактабгача таълим тизимига алоҳида эътибор қаратилмоқда.\nФаолият олиб бораётган мактабгача таълим муассасаларининг моддий-техника базасини мустаҳкамлаш, болажонларнинг яйраб-қувнаб улғайишлари учун муносиб шароитларни яратиш борасидаги саъй-ҳаракатлар ўзининг қувонарли самараларини бераётир. Мактабгача таълим муассасалари фаолияти такомиллаштирилиб, болажонларни ҳар томонлама интеллектуал, маънавий-эстетик ва жисмоний ривожлантирувчи замонавий таълим дастурлари ва технологиялари таълим-тарбия жараёнига татбиқ этилмоқда.\nСоҳага жорий этилаётган ислоҳотлар Оқ олтин овулида фаолият кўрсатаётган 9-сонли мактабгача таълим муассасасида ҳам ўз аксини топмоқда.\nАйни кунда ушбу масканда овул аҳолисининг 75 нафар болалари таълим-тарбия олишаяпти.\n2018 йил Инвестиция дастурига мувофиқ 1 млрд. 418 млн. 800 минг сўмлик қурилиш-таъмирлаш ишлари амалга оширилиб, замонавий жиҳозлар билан таъминланганлиги туфайли муассаса биносида 3 та гуруҳ тарбияланувчилари учун алоҳида ўқув, дам олиш, овқатланиш, кундалик машғулотларни олиб бориш учун муносиб шароитлар яратилди.\nБолажонларга “Илк қадам” давлат ўқув дастури асосида таълим берилмоқда. Мавжуд ўйин майдончаси тарбияланувчиларнинг турли жисмоний ва ақлий чиниқишига хизмат қилувчи ўйинлар ўйнаб, вақтини кўнгилли ўтказишларига хизмат қилади. Қуриб битказилган ёзги бассейн яқинда ишга туширилиши режалаштирилмоқда.\nБолалар тасаввурини бойитишга хизмат қиладиган ҳар бир хонадаги жиҳозлар, безаклар, албатта, уларнинг эътиборидан четда қолмайди.\nМуассасада ташкил этилган “Зумрадойлар давраси”, шунингдек, шахмат-шашка тўгараклари машғулотлари болажонлар учун, айниқса, қизиқарли кечади. Соҳа мутахассиси бўлган Нурбика Pаҳимова машғулотларни кичкинтойлар осон ўзлаштиришлари учун қизиқарли тарзда олиб боради.\nШунингдек, Адолат Туляшованинг мусиқа машғулотларида ҳам кичкинтойларнинг вақти завқли ўтади. Улар ёшларига мос енгил рақслар, қўшиқлар ва ҳатто, пианино чалишни ҳам ўрганишяпти.\n– Бизнинг асосий мақсадимиз болаларни соғлом овқатлантириб, ақлий ривожлантириб, мактаб таълимига сифатли тайёрлаб, барча фанларни яхши ўзлаштиришлари учун пойдевор яратишдир, – дейди муассаса мудираси Севара Ўрозбоева.


1440 йил 11 ражаб | 2019 йил 18 март, душанба\n09:06 / 19.11.2018 769 pdf Ўқиш режими + -\nМадинаи мунаввара мадрасаси\nМадинаи Мунаввара Набий соллаллоҳу алайҳи васалламнинг ҳижратгоҳлари бўлди, бу пок шаҳарда Қуръони каримнинг фиқҳий аҳкомларга оид оятлари нозил этилди. Айни шу шаҳарда Ислом динининг тарихига оид кўплаб ҳодисалар бўлиб ўтган. Расулуллоҳ соллаллоҳу алайҳи васаллам ҳадисларининг жуда кўпини шу ерда айтганлар. Мадинаи Мунаввара Ислом давлатининг пойтахти, бош шаҳари, илмий ва фиқҳий маркази саналган. Саҳобаларнинг катталари, халифаларнинг рошидлари яшаган жой. Шунинг учун Мадинаи Мунавваранинг фиқҳ мадрасаси бошқа мадрасаларга қараганда кучли ва машҳур бўлиши турган гап. Албатта, катта саҳобаларнинг бу борадаги ҳиссалари беназирдир. Аммо Мадинаи Мунавварада илмга мутахассис бўлган ва фиқҳий мадрасага асос солган саҳоба-ларнинг номларини тарихчиларимиз алоҳида тилга оладилар. Уларнинг ичида Зайд ибн Собит ва Абдуллоҳ ибн Умар розияллоҳу анҳумо ўзларига хос манзилага эгалар.\n1. Зайд ибн Собит ибн Заҳҳоқ Ансорий Хазражий розияллоҳу анҳу (кунялари Абу Саъийд).\nБадр урушида мусулмонлар қўлига асир тушган мушриклар орасида тўлов беришга имкони йўқлари ҳам бор эди. Расулуллоҳ соллаллоҳу алайҳи васаллам улар учун ҳам озодликка чиқиш йўлини очиб бердилар. Бу йўл дунё тарихи мислини кўрмаган йўл эди. Расулуллоҳ соллаллоҳу алайҳи васаллам мазкур асирлар мусулмонларнинг болаларидан ўн кишига ўқиш-ёзишни ўргатиб қўйса, озод бўлишларини эълон қилдилар. Асирлар озодликка чиқиш мақсадида мусулмон ёшларга ўқиш ва ёзишни таълим бера бошладилар.\nКейинчалик Расулуллоҳ соллаллоҳу алайҳи васалламга нозил бўлган ваҳийни ёзишга мутахассис бўлган, ҳазрати Абу Бакр ва ҳазрати Умар розияллоҳу анҳумо пайтида Қуръони каримни жамлашда асосий ўрин тутган саҳобий Зайд ибн Собит розияллоҳу анҳу худди ўша асирлардан ўқиш-ёзишни ўрганган мусулмон ёшлардан бири эдилар.\nЗайд ибн Собит розияллоҳу анҳу қандай қилиб бўлса ҳам Расулуллоҳ соллаллоҳу алайҳи васалламга яқинроқ бўлишнинг ҳаракатида эди. Ўйлаб-ўйлаб, ёшга алоқаси йўқ бир иш топди. Бу иш илм олиш ва Қуръони каримни ёдлаш эди. Бола ўзининг бу фикрини онаси Нувворга айтди. Она кичик ўғлининг бу гапларидан қувониб кетди ва ўз қавмининг катталарига ўғлининг рағбати ҳақида сўзлаб, улардан ёрдам сўради.\nҚавмнинг катталари Расулуллоҳ соллаллоҳу алайҳи васалламнинг ҳузурларига бориб:\n«Эй Аллоҳнинг Расули, мана бу ўғлимиз Зайд ибн Собит Аллоҳнинг Китобидан ўн еттита сурани ёд олган. Уларни сизга қандай нозил бўлган бўлса, худди шундай тиловат қилади. Бунинг устига, у ўқиш-ёзишни ҳам қойиллатади. У сизнинг яқинингизда бўлмоқчи. Агар истасангиз, уни бир эшитиб кўринг», дедилар.\nРасулуллоҳ соллаллоҳу алайҳи васаллам ёш Зайд ибн Собит розияллоҳу анҳу ёд олган нарсаларнинг баъзисини эшитиб кўрдилар. Қарасалар, боланинг тиловати гўзал, нутқи равон. Расулуллоҳ соллаллоҳу алайҳи васаллам жуда ҳам хурсанд бўлдилар. Айниқса Зайд ибн Собит розияллоҳу анҳунинг ёш бўла туриб, ўқиш-ёзишни ўзлаштириб олганлари Набий алайҳиссаломга ёқиб тушди. У зот ўзларининг ёш саҳобаларига қараб:\n«Эй Зайд, мен учун яҳудийларнинг ёзувини ўрган, мен уларга унча ишонмайман», дедилар.\n«Лаббайка, эй Аллоҳнинг Расули», деди у.\nЗайд ибн Собит розияллоҳу анҳу тезда иброний тилни ўрганиб олди ва ўша тилда Расулуллоҳ соллаллоҳу алайҳи васалламнинг мактубларини ёза бошлади. Шунингдек, иброний тилда келган хатларни ҳам у зотга ўқиб берадиган бўлди.\nНабий соллаллоҳу алайҳи васалламнинг амрлари ила Зайд ибн Собит розияллоҳу анҳу сурён тилини ҳам ўргандилар ва Муҳаммад соллаллоҳу алайҳи васалламнинг шахсий таржимонига айландилар.\nОдатда, Қуръони каримдан қандай оят нозил бўлса, Расулуллоҳ соллаллоҳу алайҳи васаллам: «Менга котибларни чақиринг», дер эдилар ва ҳозир бўлган котибларга янги оятларни имло қилиб берардилар. Улар ўзларига муяссар бўлган нарсага уларни ёзиб қўяр эдилар. Энди эса ўша ишга Зайд ибн Собит розияллоҳу анҳу кўпроқ таклиф қилинадиган бўлди.\nАна шундай қилиб, Зайд ибн Собит розияллоҳу анҳу Қуръони карим оятларини Набий соллаллоҳу алайҳи васалламдан янгилик вақтида қабул қилиб оладиган, уларни ёзиб қўядиган ва улар билан бирга вояга етадиган бўлдилар.\nАлбатта, бундай шароит Зайд ибн Собит розияллоҳу анҳунинг Ислом таълимотларини чуқур ўрганиб боришларига яхши шароит яратди. У киши бу шароитдан унумли фойдаландилар.\nҲа, Зайд ибн Собит розияллоҳу анҳу Расулуллоҳ соллаллоҳу алайҳи васалламнинг ваҳий котибларидан эдилар. Ваҳийларни ёзиб бориш билан бирга, ёдлаб ҳам борардилар. Қуръоннинг ҳаммасини ёдлаб, Расулуллоҳ соллаллоҳу алайҳи васалламдан ўтказиб чиққан ансорларнинг бири эдилар.\nГоҳида Зайд ибн Собит розияллоҳу анҳу Расулуллоҳ соллаллоҳу алайҳи васалламга Қуръони каримдан тиловат қилиб ҳам берар эдилар.\nИбн Саъд Қосимдан ривоят қилади:\n«Умар барча сафарларда Зайд ибн Собитни ўз ўрнига қўйиб кетар эди. Умар одамларни турли юртларга муҳим ишларга юборар эди. Одамлар ундан Зайд ибн Собитни талаб қилсалар:\n«Зайднинг макони эсимдан чиққани йўқ. Лекин юрт аҳли Зайдга муҳтожлар. Улар унинг айтиб берадиган нарсаларини ундан бошқадан топа олмайдилар», дер эди».\nБу ривоятда Зайд ибн Собит розияллоҳу анҳунинг иккита катта фазли кўриниб турибди. Биринчиси – халифанинг йўқлигида унинг вазифасини вақтинча бажариб туришлари. Иккинчиси – Ислом давлати пойтахтида тенги йўқ олим бўлганлари.\nАҳли Мадинага устоз бўлган Зайд ибн Собит розияллоҳу анҳуни ҳазрати Умар эҳтиром қилишлари ва унга таълим учун шароит яратиб беришлари катта гап.\nТобароний Ибн Аббос розияллоҳу анҳудан ривоят қилади:\n«Умар ибн Хаттоб розияллоҳу анҳу Жобияда хутба қилиб:\n«Эй одамлар! Ким Қуръондан сўрамоқчи бўлса, Убай ибн Каъб розияллоҳу анҳунинг олдига келсин.\nКим меросдан сўрамоқчи бўлса, Зайд ибн Собит розияллоҳу анҳунинг олдига келсин.\nКим фиқҳдан сўрамоқчи бўлса, Муъоз ибн Жабал розияллоҳу анҳунинг олдига келсин.\nКим молу дунёдан сўрамоқчи бўлса, менинг олдимга келсин. Аллоҳ мени унга волий ва тақсимловчи қилди», деди».\nУшбу ривоятдан Зайд ибн Собит розияллоҳу анҳунинг мерос илмида тенги йўқ олим бўлганларини билиб оламиз.\nУсмон ибн Аффон розияллоҳу анҳу марказларга биттадан мусҳаф юбориш билан кифояланмадилар. Ҳар бир мусҳаф билан бирга уни одамларга ўқитадиган қорини ҳам қўшиб юбордилар.\nЗайд ибн Собит розияллоҳу анҳуни Мадина мусҳафига қори этиб тайинладилар.\nБу ҳам Зайд ибн Собит розияллоҳу анҳунинг катта фазл эгаси эканликларига яна бир ёрқин далилдир.\nАбдуллоҳ ибн Аббос розияллоҳу анҳу Зайд ибн Собит розияллоҳу анҳудан дарс олар эдилар. Зайд ибн Собит розияллоҳу анҳу жўнаб чиқиб, отларига минмоқчи бўлганларида, Ибн Аббос отнинг жиловидан ушлаб турарди.\nИбн Саъд Солим ибн Абдуллоҳдан ривоят қилади:\n«Зайд ибн Собит розияллоҳу анҳу вафот қилган куни Абдуллоҳ ибн Умар розияллоҳу анҳу билан бирга эдик.\nМен: «Бугун одамларнинг олими вафот қилди», дедим.\nУ: «Аллоҳ уни бугун раҳмат қилсин! У Умарнинг халифалигида одамларнинг олими ва илм денгизи эди. Умар уларни турли юртларга юборди ва ўз фикри асосида фатво айтишни ман қилди. Зайд ибн Собит Мадинада ўтириб, аҳли Мадинага ва келганларга фатво берар эди», деди».\nЗайд вафот этганларида Абу Ҳурайра розияллоҳу анҳу:\n«Бугун умматнинг олими вафот этди, шоядки, Аллоҳ таоло унинг ўрнига Ибн Аббосни ўринбосар қилса эди», деб дуо қилганлар.\nҚобийса розияллоҳу анҳу:\n«Зайд Мадинада қозилик, фатво, қироат ва мерос илмларида пе-шво эди», деганлар.\n2. Абдуллоҳ ибн Умар розияллоҳу анҳу.\nОта-онасига қўшилиб ҳижрат қилганида унинг ёши ўнда эди. Абдуллоҳ ибн Умар розияллоҳу анҳу ўзининг буюк отасидан кўп нарса ўрганди. Абдуллоҳ ибн Умар розияллоҳу анҳу Расулуллоҳ соллаллоҳу алайҳи васалламдан яхшиликнинг ҳаммасини ўрганди. У кичиклигидан тақво билан ҳар бир ишни худди Расулуллоҳ соллаллоҳу алайҳи васаллам қилганларидек бажариш билан ном чиқарди.\nУламоларимиз, жумладан имом Аҳмад ибн Ҳанбал раҳматуллоҳи алайҳи «Зиёратчини икром қилиш» бобида Абдуллоҳ ибн Умар розияллоҳу анҳудан қуйидаги ҳадисни ривоят қилади:\n«У киши Расулуллоҳ соллаллоҳу алайҳи васалламнинг ҳузурларига кирганида, у зот ичига хурмо қивиғи (пўстининг ички тарафидаги момиқдай юмшоқ толалари) солинган ёстиқни узатган эканлар. «Мен унинг устига ўтирмадим, у мен билан у зотнинг орамизда қолди», дейдилар Абдуллоҳ ибн Умар розияллоҳу анҳу».\n«Тушимда қўлимда бир парча шойи борлигини кўрдим. Унга жаннатнинг қаерига ишора қилсам, мени ўша ерга учириб олиб борар эди. Мен уни Ҳафсага айтиб бердим. У Набий соллаллоҳу алайҳи васалламга айтган экан:\n«Албатта, уканг солиҳ одамдир» ёки «Абдуллоҳ солиҳ одамдир», дебдилар».\nТермизий ва икки шайх ривоят қилишган.\nИмом Тобароний Абдуллоҳ ибн Мавҳибдан ривоят қилади:\n«Усмон Абдуллоҳ ибн Умар розияллоҳу анҳуга:\n«Бориб, одамлар ўртасида қозилик қил», деди.\n«Мени афв қилсангиз, эй мўминларнинг амири», деди у.\n«Йўқ! Мен қатъий қарор қилдим. Сен албатта қозилик қилишинг керак», деди халифа.\n«Шошилманг! Мен Расулуллоҳ соллаллоҳу алайҳи васалламнинг:\n«Ким Аллоҳ-ла паноҳланса, ҳақиқий паноҳ топур», деганларини эшитганман», деди у.\n«Тўғри», деди халифа.\n«Мен қози бўлишдан Аллоҳдан паноҳ сўраганман», деди у.\n«Сени бундан нима тўсмоқда? Ахир отанг қозилик қиларди-ку?!» деди халифа.\n«Мен Расулуллоҳ соллаллоҳу алайҳи васалламнинг: «Ким қози бўлса-ю, жоҳиллик ила ҳукм чиқарса, дўзах аҳлидан бўлур. Ким илмли қози бўлса-ю, ҳақ ила ёки адолат ила ҳукм чиқарса, Аллоҳга зўрға қайтадур», деганларини эшитганман», деди у».\nИмом Бухорий ва Термизий Усмон ибн Мавҳиб розияллоҳу анҳудан ривоят қиладилар:\n«Миср аҳлидан бир киши келди. Байтни ҳаж қилди. Мажлис қуриб ўтирган бир қавмни кўрди.\n«Анави қавмлар ким?» деб сўради.\n«Уларнинг ичидаги шайх ким?» деди.\n«Абдуллоҳ ибн Умар», дейишди».\nУламоларимиз имом Ҳасан розияллоҳу анҳудан қуйидагиларни ривоят қиладилар:\n«Усмон ибн Аффон қатл қилинганида Абдуллоҳ ибн Умар розияллоҳу анҳуга:\n«Албатта, сен одамларнинг улуғисан ва одамларнинг улуғининг ўғлисан. Чиққин, сенга одамларни байъат қилдирамиз», дейишди.\n«Аллоҳга қасамки, агар қодир бўлсам, менинг сабабимдан бир томчи ҳам қон тўкилмаслиги керак», деди.\n«Албатта чиқасан! Чиқмаганингга қўймаймиз! Бўлмаса, тўшагинг устида қатл қиламиз!» дейишди.\nУ эса аввалги гапини такрорлади. Улар уни тарғиб ҳам қилишди, таҳдид ҳам қилишди. Аммо ўз мақсадларига эриша олишмади».\nАбдуллоҳ ибн Умар розияллоҳу анҳу ёшликларидан илмга ўч эдилар ва кўп нарсани билар эдилар.\nРасулуллоҳ соллаллоҳу алайҳи васалламнинг умрларининг охирига келиб, Абдуллоҳ ибн Умар розияллоҳу анҳу етук олим бўлиб қолган эдилар. Агар ўша пайтдаги ва Расулуллоҳ соллаллоҳу алайҳи васалламнинг вафотларига оид ривоятларни синчиклаб ўрганадиган бўлсак, уларнинг кўплари Абдуллоҳ ибн Умар розияллоҳу анҳуга оид эканини кўрамиз.\nҲазрати Абу Бакр Сиддиқ розияллоҳу анҳунинг даврлари ҳам Абдуллоҳ ибн Умар розияллоҳу анҳу учун илм ўрганиш, тақво ва бошқа сифатларини мукаммаллаштириш даври бўлди.\nАбдуллоҳ ибн Умар розияллоҳу анҳунинг катта олим эканликларини ўз замондошлари ҳам тан олган эдилар.\nИбн Саъд Амр ибн Динордан ривоят қилинади:\n«Ибн Умар катта фақиҳлардан ҳисобланар эди».\nИбн Абдул Барр ўз китобида ёзишича, Абдуллоҳ ибн Умар розияллоҳу анҳу шундай деган:\n«Илм уч нарсадир: нотиқ китоб, ўтувчи суннат ва «билмайман».\nАбдуллоҳ ибн Умар розияллоҳу анҳуда илмнинг ушбу уч тури ҳам етарлича бор эди. У киши Аллоҳ таолонинг Китобини ва Расулуллоҳ соллаллоҳу алайҳи васалламнинг суннатларини жуда яхши билар эдилар. Шу билан бирга, билмаган нарсаларини дарҳол тан олар ва ўз жойида «Билмайман», дейиш билан фахрланар эди.\nБир куни одамлардан бири келиб, Абдуллоҳ ибн Умар розияллоҳу анҳудан савол сўради. У киши: «Билмайман», деб жавоб бердилар. Сўровчи орқасига қайтиб кетди. Абдуллоҳ ибн Умар розияллоҳу анҳу дарҳол қўлларини бир-бирига ишқаб, хурсанд бўлган ҳолларида:\n«Абдуллоҳ ибн Умардан у билмайдиган нарса сўралган эди, «Билмайман», деди!» деб айтдилар.\nИбн Умар розияллоҳу анҳу ҳаммаси бўлиб 2630 та ҳадис тўплаб, Абу Ҳурайра розияллоҳу анҳудан кейинги ўринни эгалладилар.\nШу билан бирга, Оиша онамиз, Абу Ҳурайра каби бошқа бир қанча саҳобалар ҳам Мадинаи Мунаввара фиқҳ мадрасасининг шаклланишига катта ҳисса қўшганлар.\nМазкур саҳобалардан таълим олган тобеъинлар ичидан катта фақиҳлар етишиб чиқди.\n3. Саъийд ибн Мусайяб Махзумий.\nУмар ибн Хаттоб розияллоҳу анҳунинг халифаликларининг иккинчи йилида таваллуд топган. У киши Зайд ибн Собит розияллоҳу анҳунинг яқин шогирдларидан бўлган. Устози чиқарган ҳукм ва фатволарни ёдлаб олган. Саъийд ибн Мусайяб Зайд ибн Собит розияллоҳу анҳунинг қавлини бошқаларникидан устун қўяр эди. У киши кучли диёнатли, ҳақгўй ва муҳтарам шахс эди.\nМашҳур саҳобий Абдуллоҳ ибн Аббос розияллоҳу анҳу:\n«Саъийд ибн Мусайяб муфтийлардан биридир», деган.\nКатта тобеъинлардан бўлган Қатода розияллоҳу анҳу:\n«Саъийд ибн Мусайябдан кўра илмлироқ бирор кишини кўрмадим», деган.\nАли ибн Мадиний:\n«Тобеъинлардан Саъийд ибн Мусайябдан кўра илмлироқ шахсни билмайман. Менимча, у тобеъинларнинг энг улуғидир», деган.\nСаъийд ибн Мусайяб розияллоҳу анҳу султоннинг мукофотини қабул қилмас эди. Унинг ривоятларининг кўпи Абу Ҳурайра розияллоҳу анҳудандир.\nҲасан Басрий розияллоҳу анҳуга бирор нарса мушкул бўлиб қолса, мактуб ёзиб, Саъийд ибн Мусайябдан сўрар эди. Саъийд ибн Мусайяб розияллоҳу анҳу ҳижрий 94 санада вафот этган.\n4. Урва ибн Зубайр ибн Аввом Асадий.\nБу киши ҳазрати Усмон розияллоҳу анҳунинг даврларида дунёга келди. Фиқҳни холалари Оиша онамиз ва бошқа саҳобалардан олди. Урва ибн Зубайр ибн Аввом розияллоҳу анҳу Мадина аҳли ичида энг илмли ва тақводор киши бўлиб танилди. У киши Набий алайҳиссаломнинг сийратларини ҳаммадан яхши билар эди.\nШунингдек, Мадинаи Мунаввара фиқҳ мадрасаси\nАбу Бакр ибн Абдурраҳмон ибн Ҳорис ибн Ҳишом Махзумий,\nАли ибн Ҳусайн ибн Али ибн Абу Толиб Ҳошимий,\nУбайдуллоҳ ибн Абдуллоҳ ибн Утба ибн Масъуд,\nСолим ибн Абдуллоҳ ибн Умар,\nҚосим ибн Муҳаммад ибн Абу Бакр,\nАбдуллоҳ ибн Умар розияллоҳу анҳунинг мавлолари Нофеъ каби машҳур фақиҳларни етиштирди.\nМадинаи Мунаввара фиқҳ мадрасасининг кейинги табақасидаги фақиҳлар ичида Абу Жаъфар ибн Муҳаммад ибн Али ибн Ҳусайн Боқир, Абу Зинод Абдуллоҳ ибн Заквон ва Яҳё ибн Саъийд Ансорий машҳур бўлганлар.\nБу борада айниқса яна бир улуғ олимни алоҳида тилга олиш лозим. У киши Муҳаммад ибн Муслим ибн Шиҳоб Зуҳрийдир.\n5. Ибн Шиҳоб Зуҳрий розияллоҳу анҳу.\nБу киши ҳижрий эллигинчи санада таваллуд топган. Илмни Абдуллоҳ ибн Умар, Анас ибн Молик, Саъийд ибн Мусайяб каби улуғлардан олган. Айниқса фиқҳ ва ҳадисни яхши ўзлаштирган.\nҲижрий биринчи аср охирида халифалик қилган, кўпчилик томонидан «бешинчи рошид халифа» деб тан олинган Умар ибн Абдулазиз Ибн Шиҳоб Зуҳрийдан ва бошқа муҳаддислардан омма учун ҳадис китоб ёзишни сўради. Ибн Шиҳоб Зуҳрий содда қилиб бир китоб таълиф қилди. Бошқалар ҳам унга эргашдилар. Расмий равишда ҳадис китоблар ёзиш шундан бошланди.\nХалифа Ҳишом ибн Абдул Малик имом Ибн Шиҳоб Зуҳрийдан ўз болаларидан бирига бирор нарса имло қилиб беришни илтимос қилди. Имом Зуҳрий болага тўрт юз ҳадис имло қилди. Сўнгра ташқарига чиқиб: «Эй, ҳадис эгалари!» деб чақирди. Тўпланган одамларга айнан ўша тўрт юз ҳадисни айтиб берди.\nБир ойдан кейин Ҳишом ибн Абдул Малик имом Зуҳрийни кўриб: «Ҳалиги китоб йўқолиб қолди. Яна бошқатдан имло қилиб берсангиз», деганида, имом Зуҳрий ўша тўрт юз ҳадисни бошидан охиригача санадлари билан айтиб берган. Кейин биринчи китоб топилганда, солиштириб кўриб, бирор ҳарф ҳам алмашмаганини кўришган. Ибн Шиҳоб Зуҳрий розияллоҳу анҳу илмни тадвин қилишга асос солган уламолардан эканида шубҳа йўқ.\nОхири келиб Мадинаи Мунаввара фақиҳлари гулдастасига имом Молик ибн Анас гултож бўлдилар.\n12-боб. Мушрик отага истиғфор айтилмайди\n10:30 / 19.11.2018 858\nЁ жаннат, ё дўзах\n12:01 / 19.11.2018 1168\nБандаларига дунё ҳаётида чиройли яшашлари, охират тадоригини кўришлари учун барча ҳукмларни нозил қилган Аллоҳга беадад ҳамдсанолар бўлсин. Аллоҳнинг давоми...\n966 05:00 / 18.01.2017\nИсломда йўл ва транспортлардан фойдаланиш меъёрлариАллоҳ таолога шукрлар бўлсинки, бугунги кунда юртимизда астасекин турли замонавий мавзуларга оид диний давоми...\n1437 05:00 / 04.03.2017\nУламолар ижмоъни ижмоъ билан, Қуръон ва суннатни қиёс билан насх қилиб бўлмайди, деганлар. Бу борада ихтилоф йўқдир. Насх бир қанча турларга бўлинадиndash Насх бир давоми...\n1032 18:07 / 28.12.2017\n826 05:00 / 18.01.2017\n87 18:30 / 16 март\n173 18:25 / 15 март\n10927 11:58 / 10.10.2018\n12906 11:56 / 10.10.2018\n273 17:43 / 18 февраль\n7899 10:55 / 12.11.2018


— Жисмоний тарбия факультетида таҳсил олганман, — дея талабалик даврини эслайди Мастура опа. — Устозларимдан бири “Ўқишни тугатгунга қадар биринчи разрядли спортчи нормативини бажарсанг, қандоқ хурсанд бўлардим”, дегани худди кечагидек ёдимда. Спортча юриш билан мунтазам шуғулланиб, ниятимга етдим. Ўн километр масофада яхши натижа қайд этиб, устозимнинг ишончини оқладим. Кейинчалик спорт усталигига номзод бўлдим.\nҲаёт дарёси бир текис оқмайди. Мастура опа бир муддат хасталикка чалиниб, жарроҳлик столига ётишга мажбур бўлди. Оқибатда узоқ вақт спортдан йироқлашди. Бунинг устига шифокорлар унга энди енгил атлетика билан хайрлашишни тавсия этишди. Шу тариқа у деярли 21 йил юриш йўлагига чиқмади. Аммо ўтган йиллар давомида опа бир нарсасини йўқотган кишидек юрди. Бундай пайтда одам ўзини соғлом деб ҳис қилиши мушкул. Мастура опанинг юрагида “Спортга, албатта, қайтаман” деган ният туғилди. Шундай ҳам бўлди. 2007 йилдан бошлаб худди аввалгидек спортча юриш билан шуғулланишга киришди. Чурра касаллиги билан оғриб, яна енгил атлетикага қайтишга ҳар ким ҳам ботинавермайди. Буни қарангки, инсондаги қатъият, ирода ва журъат кўп нарсага қодир экан. Касаллик ҳамда унинг асоратини опахон спорт билан енгиб ўтди. Ўзи эътироф этганидек, ҳаловатни спортдан топди.\n— “Бухоро” спорт мажмуасига келиб, таниқли енгил атлетикачи, айни дамда мураббийлик фаолияти билан машғул Амир Гарифуллиндан кўмак сўрадим, — дейди Мастура опа. — Марафонча юриш мақсадида эканимни айтдим. У ёрдамини аямади. Керакли йўл-йўриқ олдим. Мендан анча ёш бўлишига қарамай, Амирни ҳозир ўзимга устоз, деб биламан.\nҲафталаб, ойлаб давом этган машғулотлар зое кетмади. Мастура опа узоқ масофага юриш сир-асрорларини ўрганди. Муҳими, ўзига бўлган ишончи ортди. 2012 йилнинг сентябрида хорижда ташкил этилган халқаро марафон қатнашчилари сафидан ўрин олди. Тўғри, бундай йирик турнирда илк бор қатнашаётгани боис уни обдан тиббий кўрикдан ўтказишди. Ўшанда кардиолог шифокор “Ўзбекистонлик бу опамиз 50 километрга юрса ҳам, организми дош беради”, деб турнир ташкилотчиларини хотиржам қилганди.\n— 2013 йилги мазкур мусобақада масофани 3 соату 51 дақиқа 18 сонияда босиб ўтдим ва менга халқаро спорт техник комиссияси томонидан спорт устаси унвони берилди, — дейди М. Остонова. — Мана, бир неча йилдирки, халқаро марафон турнирларида мунтазам қатнашиб келаяпман. Жорий йилда ташкил этилган мусобақада 55-59 ёшли фахрий спортчилар ўртасида иккинчи ўринни эгалладим.\nМастура опа спортга ошно тутиниб кам бўлмади. Соғлом, тетик. Ўз ҳаётидан мамнун. Ўғли Жаҳонгир Байракдаров унинг энг яқин ёрдамчиси. Дарвоқе, Жаҳонгир ҳам спортнинг бокс тури билан шуғулланади. Марафонча юриш устасининг қатъияти, шижоати ибратлидир.\nМазкур рукндаги бошқа мақолалар: « «Эртанги кун бизники, марра бизники!»\tМаҳалла фаоллари учун ўқув курслари улар фаолиятининг янада самарали бўлишига хизмат қилмоқда »


Кичик саноат зоналари мулк ҳуқуқи асосида ташкил этилади — Review.uz\nКичик саноат зоналари мулк ҳуқуқи асосида ташкил этилади\nКичик саноат зоналарини инфратузилмага улаш учун жорий йилда Инқирозга қарши курашиш жамғармасидан 200 миллиард сўм ажратилади.\nЙиғилишда давлат активларини тадбиркорларга сотиш тизими танқид қилинди.\nУнда ҳалигача бюрократизм сақланиб қолган. Жумладан, аукционга қўйилган айрим ер участкалари ва кўчмас мулк объектларининг инвестиция мажбуриятлари юқорилиги, инфратузилма ривожланмаган жойлардан ажратилгани сабабли уларнинг 53 фоизи кўпдан бери сотилмай турибди. Шунингдек, 57 та туман ва шаҳарда сўнгги 4 ойда тадбиркорлик учун бирорта ер участкаси аукционга чиқарилмаган. Жойларда давлат улуши мавжуд 552 та объект бўш турибди.


Энг оммабоп 10 смартфон (13-ҳафта) - Terabayt.Uz\nЭнг оммабоп 10 смартфон (13-ҳафта)\nЎн учинчи ҳафта учун рейтингимиз ҳам тайёр. Таъкидлаш керакки, бу галги чартимиз кескин ўзгаришларга юз тутди. Ўтган ҳафтада тақдим қилинган икки модель қурилмалар энг оммабоп смартфонлар рўйхатида ўз сўзини айтди.\nҲуаwэиънинг янги моделлари бу сафар етакчиликни қўлга киритди. Huawei P40 Pro ва P40 Pro+ лар мос равишда дастлабки икки поғонани банд қилиб турибди. Учинчи ўринда эса кутилмаганда тақдим қилинган ҳамёнбоп Xiaomi Mi 10 Lite 5G смартфонидир.\nТўртинчида — Redmi Note 9 Pro'нинг глобал талқини — Redmi Note 9S турибди. Рўйхатимизнинг қоқ ўртаси Redmi K30 Pro'га насиб қилди.\nHuawei P40 олтинчида, Xiaomi Redmi K30 Pro Zoom эса еттинчида турибди.\nSamsung'нинг тақдим қилиниши кутилаётган қурилмаларидан Galaxy M51 саккизинчиликни банд қилди.\nОхирги икки поғона Redmi Note 9 Pro ва Samsung Galaxy S20 Ultra'га тегди.\nШундай қилиб, бу галги рўйхатимиздан фақат учта компания қурилмалари ўрин олди: Xiaomi'нинг 5 та, Huawei'нинг 3 та, Samsung'нинг эса 2 та смартфони энг оммабоп бўлди.\nЎҚИНГ: Энг оммабоп 10 смартфон (12-ҳафта)


Добавлено: 03.10.2016, 11:17\nХонанда Шоҳжаҳон Жўраев имиджини ўзгартиргани ва ўзининг “ташриф қоғози”га айланиб қолган мўйлови билан хайрлашгани ҳақида хабар берган эдик. Шоҳжаҳон “Даракчи” газетасига берган интервьюсида ташқи кўринишига ўзгартириш киритиши сабабларига тўхталиб ўтди.\n“Бу ҳақда гапирсам, тарихи узун. Биласизми, ўзимга қолса бу имиджда аллақчон кўриниш берган бўлардим. Аммо ижодимни бошлаган йилларим истасам-истамасам, дадамга қиёсловчилар кўп бўлган. Мана ўн йилдирки, дадамнинг йўналишида, уларнинг қўшиқларини қайта куйлаб ижод қилдим, тўпламлар яратдим. Тан олишим керак, шу кунгача саҳнага чиққанимда мен учун эмас, дадам учун қарсак чалинарди, яъни уларнинг қўшиқларини куйлаганим учун. Аммо бутун умр сояда юришим тўғри эмаслигини яхши биламан. Бугун дадамга муносиб ўғил эканимни етарли даражада исботладим. Энди кўрганлар кимнингдир ўғли эмас, Шоҳжаҳон Жўраев дейишяпти. Секин-секин икки йўналишни қориштириб, ўзим истаган йўналишга ҳам етиб келяпман. Айтмоқчиманки, аслида мен яратишни истаган қўшиқлар бугунги кунда жаранг сочишни бошлади, премъераси кутилаётганлари ҳам бор. Мен истаган йўналишдаги қўшиқларга эса мўйловли Шоҳжаҳон тўғри келмас эди. Шунинг учун имидижимга бироз ўзгартириш киритдик. Бугунги яратадиган қўшиқларим 35 ёшдан кичик бўлганларга мўлжаланган. Рок-н-ролл элементлари қўлланилаётган янги қўшиқларимни эски шинавандаларим тушунмай қолишадими дейман-да. Тез кунларда янги альбомдан жой олган “Гўзалим” қўшиғи эфирларга узатилади. Бу қўшиқ миллий йўналишда эмас, у ёшларбоп жанрда. Нима демоқчилигимни мухлислар қўшиқни тинглаганда билиб олишади”,—дейди Шоҳжаҳон Жўраев.\nХонанда билан тўлиқ интервьюни “Даракчи” газетасининг пайшанба куни сотувга чиқадиган 40-сонида ўқишингиз мумкин.


АГМКдан навбатдаги трансфер — Мате Ватсадзе / CHAMPIONAT.asia\n03:30Olamsport: Исроил Мадримов рақиби ҳақида гапирди, ўзбек спортчилари лицензион мусобақа учун Бишкекка боришади 0 02:55ЕЧЛ. "Барселона" ва "Наполи" ўзаро муроса кўчасини танлашди 121 02:50ЕЧЛ. "Бавария" Лондонда йирик ғалабага эришди 85 01:39Пирло: "Балотелли терма жамоага қайтиши мумкин" 5 01:27"Милан" Орьега эътибор қаратмоқда 1 00:55Карло Анчелотти "Эвертон"га мексикалик футболчини таклиф қилмоқчи 0 00:05ЕЧЛ. "Челси" ва "Бавария"нинг бошланғич таркиблари билан танишинг 31 00:03ЕЧЛ. "Наполи" – "Барселона". Асосий тариблар маълум 47 23:52Такуми Минамино: "Йошидага "Ливерпуль"га ўтаётганим ҳақида гапирмаганман" 10 23:38Миллиардер Дэн Фридкин жума куни "Рома"ни сотиб олиш бўйича дастлабки келишувларга имзо чекади 2 23:15Рамос "Сити"га қўйилган таъқиқ ҳақида фикр билдирди 6 22:50ЕЧЛ. "Шаҳарликлар"нинг "Реал"га қарши ўйин учун қайдномаси эълон қилинди 15 22:36"Шўртан" ёшлари "Ҳоким Кубоги"ни ғалаба билан бошлашди 0 22:30Дембеле "Барселона"ни тарк этмоқчи эмас 2 22:11ЕЧЛ. Жалолиддинов "Барселона"дан ғалаба кутяпти 38\nАГМКдан навбатдаги трансфер — Мате Ватсадзе\nТеглар : АГМКТрансферМате Ватсадзе\nАГМК ПФК матбуот хизмати жамоанинг навбатдаги трансфери, европалик ҳужумчи Мате Ватсадзени олмалиқликлар сафига қўшилганини эълон қилди.\n"Янги мавсумга жиддий ҳозирлик кўраётган жамоамиз навбатдаги трансферни расмийлаштирди.\nЖадаллик билан давом этаётган селекция ишлари натижасида клубимиз навбатдаги трансферга қўл урди. Эндиликда АГМК жамоаси шарафини Мате Ватсадзе ҳимоя қилади.\nЎтган мавсумнинг иккинчи қисмида Суперлигага келган ва маълум вақт "Қизилқум"да ўйнаган Ватсадзе янги мавсум учун АГМК билан шартнома имзолади.\nМаълумот ўрнида: Мате Ватсадзе ўз вақтида Грузия терма жамоаси тўп тепган, Европа лигаси мусобақасида ўзини кўрсатган ва нуфузли Европа чемпионлар лигасида ўйнаган ҳужумчи ҳисобланади. Мате Европа лигасида жами 16 ўйинда иштирок этган ва 8та голга муаллифлик қилган.\nҲужумчи Грузия терма жамоаси сафида ЖЧ-2014 ҳамда Евро-2016 саралаш босқичи ўйинлари ҳамда қатор ўртоқлик баҳсларида иштирок этган. Мате терма жамоа сафида жами 16 ўйин ўтказган ва рақиблар дарвозасини 4 маротаба аниқ нишонга олган.\nМате футболчилик фаолиятини Грузиянинг машҳур "Динамо" Тбилиси жамоасида бошлаган ва мазкур клуб сафида 108 ўйин ўтказган ва 48та гол урган.\nШунингдек, Мате футболчилик фаолияти давомида Дания чемпионатида 7 мавсум ўтказган. Даниянинг номдор "Орхус" клубида 2012-2016 йиллар мобайнида ўйнаган бўлса, кейинчалик "Виборг" ҳамда "Силькеборг" жамоалари шарафини ҳимоя қилган.\nМате Ватсадзе футболчилик фаолиятида жами 328 учрашув ўтказган ва 117та гол муаллифига айланган.\nАГМКнинг аҳил оиласига хуш келибсан, Мате!\nУмид қиламизки, Мате Ватсадзе янги мавсумда АГМК жамоаси сафида ёрқин ўйинларни намойиш этиб, кўплаб голлар муаллифига айланади ва жамоамиз тарихида ўз номини ёзиб қўйишга муваффақ бўлади", - дейилади АГМК матбуот хизмати хабарида.\nМате Ватсадзе ҳақида қисқача маълумот:\nТуғилган санаси: 1988 йил, 17 декабрь\nТуғилган жойи: Грузия\nЎйнаган жамоалари: "Динамо" Тбилиси (2005-2010, 2018), "Волга" (Россия, 2011), "Дила" (2012), "Орхус" (Дания, 2012-2016), "Локомотив" Тбилиси (2016), "Виборг" (Дания, 2016-2017), "Силькеборг" (Дания, 2018), "Лиепая" (Латвия, 2019), "Қизилқум" (Ўзбекистон, 2019), АГМК (Ўзбекистон, 2020-...)\nТанишинг, АГМК 2020! 27\nАГМК: Йиғин доирасидаги назорат ўйинлари сарҳисоби 9\nАГМК янги мавсум олдидан сўнгги назорат учрашувини ўтказди 0\nАГМК назорат ўйинида йирик ғалабага эришди 7\nРасман: “Зенит” посбони “Ростов”га ўтди 4\n16 янв 17:29:40\nΞ ✵ Iི Sི Aི Aི ✵\nQizilqumdan kelgan ekanku. Vahima qilib nima keragi bor edi. Oddiygina qizilqum futbolchisi agmk ga utdi desela ham bulardi\n16 янв 22:04:13\nЛокомотив, Навбахорлар имзолаб юрган 100 минг долларлик легионерлардан зур экан.\n16 янв 17:27:12\nYaxwi transfer omad AGMKka yaxwi jamoa yigilvoti\n16 янв 17:27:00\nКечирасилару сал сарлавхпниям инсоф билан ёзилар илтимос мисол учун:Утган мавсум Кизилкумда уйнаган Грузиялик хужимчи АГМК да дисаларин булди жааааааа Европа димасдан ман уйлабманки бирорта Севилядами ёки Лиондамикин дебман\n16 янв 17:33:04\nNMEKIN DEBMAN !!!!!!!\n16 янв 17:34:32\nВатсадзе булса майли камикадзе булмаса булди\n16 янв 17:39:18\nМен хам ким келди экан деб очибман карасаааам узимизни ..... экану\nХа майли омад барча жамоаларга айникса АНДИЖОНга!!!\n16 янв 17:24:11\nАна яна 1 та ку'пиртирилган хужумчи !!!\n16 янв 17:32:24\nUmid Karimov фойдаланувчининг фикрига жавоб бериш\nЭнди бунака сарлавхалар, анъана булиб колди..\n16 янв 17:27:23\nКизилкум АГМК га уйинчи етиштирадиган клуб бупкоптию\n16 янв 17:26:50\nУхх ты ! Минусчилар омон бўлсин-да. Аямасдан босибсизлар лекин минусни. Балким, Ватадзени ўзи босгандир?\n17 янв 00:30:37\nMan bilan bir kunda tug‘ilgan ekan\n16 янв 18:18:23\nXamma xarxil lekin Mate Vatsadze deb sarlavxada yozilganidayoq bildim Qizilqumdagi legioner ekanini\n16 янв 17:48:02\nМураббийлар штабига яна бир маҳаллий мутахассис жалб этилди\nХабарингиз бор, айни пайтда Таиландда 23 ёшгача футболчилар ўртасида Осиё чемпионати ўтказилмоқда.\nУнда иштирок этаётган Ўзбекистон олимпия терма жамоаси "С" гуруҳида 2-ўринни қўлга киритиб, кейинги босқичга йўл олди. Гуруҳни қийинчилик билан якунлаган терма жамоамиз барчани ҳавотирга қўя бошлади. Шу боис Таиландга яна бир маҳаллий мураббий чақиртирилди.\nSPORTS.uz сайтига маълум бўлишича, "Насаф" устози Рўзиқул Бердиев Таиландга чақиртирилди. У ёшлар билан ишлаш бўйича тажрибага эга эканлиги боис Бердиев олимпия терма жамоаси мураббийлар штабига маслаҳатчи сифатида жалб этилган бўлиши мумкин. Рўзиқул Бердиев тез орада Таиландга етиб келади.\n16 янв 17:43:26\nШу уйинчи кучли булганида Кизилкумдан бекорга кетмасди


Осиё Чемпионлар лигаси саралашининг 2-босқичи доирасидаги ОКМК–«Истиқлол» учрашуви олдидан матбуот анжуманида мезбонлар бош мураббийи Миржалол Қосимов ва яримҳимоячи Жасур Ҳасанов иштирок этди.\n«Худо хоҳласа, эртага ОКМК учун янги мавсум бошланмоқда. Фурсатдан фойдаланиб, юртимиз шарафини ҳимоя қилаётган ОКМК, «Пахтакор» ва «Локомотив» клубларига ҳам омад ёр бўлишини тилайман. Эртага Олмалиқда ҳамма кутаётган ўзига яраша ўйин бўлади. Шогирдларимга осон бўлмайди. Яхши ният билан майдонга тушамиз. Ҳозир ҳамма футбол ўйнашни ўрганиб олган. Битта муаммо - мавсум бошида турганимиз. Рақибни ҳурмат қилган ҳолда майдонга ғалаба учун тушамиз», - деган Миржалол Қосимовнинг сўзларини келтирмоқда клуб матбуот хизмати.\n- Иккала жамоага ҳам янги мураббий ва янги футболчилар келган. Бундан ташқари, мавсум боши. Шундай ҳолатда ғалаба қозониш учун нима муҳим роль ўйнайди, деб ўйлайсиз?\n- Ҳақиқатдан ҳам янги жамоа. Энг аввало муҳитни яхшилаш лозим. Чизиқлардаги боғлиқликни ўрнатишга ҳаракат қилдик. Майдонга чиққандан кейин мухлислар учун ўйнашни мақсад қилганмиз. Ҳар бир ўйинчи охиригача курашиши керак. Юракдан ўйнаш керак. Ўйинчи майдоннинг ҳар бир қаричи учун курашса, ўйлайманки натижа яхши бўлади.\n- Легионерлар ҳақида фикрларингиз.\n- Ҳозирча улар тўлиқ тайёр эмас. Бундан ташқари, бир легионеримиз жароҳат олиб қолди. Қолаверса, улар бизга кечроқ қўшилишди. Ҳали мавсум узоқ давом этади. Шу боис яқин орада уларнинг фойдаси тегади. Улар жамоага мослашиб кетишлари лозим.\n- «Истиқлол» ҳақида қандай фикрдасиз?\n- Жамоанинг Анталияда ўтган мавсумолди йиғинларидаги ўйинларини кўрдик. Аммо видеода кўриш бошқа, майдонда кўриш бошқа. Менга мураббийларниннг барча кўрсатмаларини бажарадиган футболчилари ёқди. Ўйинчиларнинг қисқа, ўрта, пастларини кўрдим. Менда жамоа яхши таассурот қолдирди.\n- Таркибга кўплаб янги футболчилар таклиф этилди. Аммо тан олиш керак, жамоада ўзини ортидан эргаштира оладиган етакчи футболчи йўқ. ОКМК янги мавсумда «Локомотив» ва «Пахтакор» каби клубларга рақобат қилишни мақсад қилганми?\n- Футбол жамоавий ўйин. Агар Месси бўлганида бошқа гап эди (кулади). Аммо биз жамоавий ўйинни тўғри йўлга қўйишимиз керак. Ўйинчилар бир-бирига ёрдам берса, натижа бўлади. Таркиб имкон қадар кучайтирилди. Аммо селекция ишлари бирданига бўлмайди. Вақтимиз кам бўлди. Йигитларга ишонаман, эртага майдонда яхши ҳаракат қилишади.\n- «Истиқлол»ни ҳурмат қилган ҳолда кейинги рақибни ўрганиш ишлари бошландими?\n- Албатта, рақибни ҳар доим ҳурмат қилиш керак. Осиё Кубогида кўрдик. Ҳамма футбол ўйинашни ўрганиб олган. Осон бўлмайди. Принципим шундай: ўйиндан ўйинга сакрамайман. Ҳаммаси бир бошдан бўлади. Шундай экан, ҳозир бу ҳақида гапиришга бироз эрта.\n- Олмалиқ кон-металлургия комбинати раҳбарияти ва олмалиқлик мухлисларга қандай тилакларни билдирасиз?\n- Аввало, раҳбариятга ўз миннатдорчилигимни билдираман. Қисқа муддатда бизга барча шарт-шароитларни яратиб беришганига йигитлар номидан ташаккур билдириб қоламан. Мухлислар учун майдонга тушамиз. Уларни эса стадионга келиб бизни қўллаб туришларини сўраб қоламан. Олмалиқда яхши жамоа шакллантирса бўлади. Мақсадимиз, ОКМКни кучли жамоага айлантириш. Мухлисларимиз олдида юзимиз ёруғ бўлади, насиб қилса.\n- Осиё кубогида Қирғизистон, Туркманистон, Ветнам терма жамоаларининг кучли ўйинини кўрдик. Жамоа ушбу термалар футболчилари хизматидан фойдаланса бўлмайдими?\n- Юқорида ҳам айтдим, вақт оз бўлди. Селекция ишларида чертиб-чертиб легионер танланади. Ҳозирча ўзимизнинг футболчиларнинг имкониятидан фойдаланишни маъқул кўрганмиз.\nЭслатиб ўтамиз, ОКМК–«Истиқлол» учрашуви эртага, Олмалиқдаги ОКМК спорт мажмуасида соат 16:00да старт олади.\n«Истиқлол» бош мураббийи Ҳаким Фузайлов: «Эртага шиддатли футбол гувоҳи бўламиз»\nМиржалол Қосимов ОКМК


Си Цзиньпин хитойликларни енгларини шимаришга чақирди\n16:30 / 27.01.2017\nХХР раиси Си Цзиньпин анъанавий Хитой тақвими бўйича янги йил арафасида мамлакат фуқароларига мурожаат қилди. У хитойликларни оила ва дўстларини яхши кўришга, юксак ахлоқий сифатларни намойиш этиб, ватан равнақи йўлида қаттиқ меҳнат қилишга ундади.\n"Хитой халқи ҳар доим севги ва юксак ахлоқни қадрлаган", - деган давлат раҳбари Пекин халқ кенгаши биносида ўтказилган тантанали қабул маросимида. Маросим 26 январь кун кечқурун бўлиб ўтган.\n"Ишда қанчалик банд бўлманг, яқинларингиз, дўстларингиз ва севган кишиларингизни унутманг", - дея мурожаат қилган ХХР раиси. Севгида, унинг айтишича, "иккиюзламачи, ўзини ўйлаган ва қаҳрли" бўлиш мумкин эмас.\nСи Цзиньпинга кўра, Хитой иқтисодий ўсиши дунёдаги энг юқориларидан бири бўлиб қолмоқда, халқ турмуши тўхтовсиз яхшиланмоқда, бироқ, шу билан бирга "енгларни шимариб" қаттиқ меҳнат қилишни давом эттириш лозим.\nХитой халқи "нафақат юксак орзуларга эга, балки ўз хоҳиш-истакларини амалга ошириш учун бор кучини сарфлай олишини намойиш қилмоқда", - деб таъкидлаган Си Цзиньпин.


Буюк Британиянинг Ўзбекистондаги элчиси ўз миссиясини...\n10.06.2019 14:01 0 1185\n10 июнь куни Ўзбекистон Республикаси Ташқи ишлар вазири Абдулазиз Камилов мамлакатимизда ўз миссиясини якунлаётган Буюк Британия ва Шимолий Ирландия Бирлашган Қироллигининг фавқулодда ва мухтор элчиси Кристофер Алланни қабул қилди. Бу ҳақда Ташқи ишлар вазирлиги матбуот хизмати хабар берди.\nСуҳбат чоғида Ўзбекистон – Буюк Британия муносабатларининг долзарб масалалари муҳокама қилинди ва жорий йилда ўзаро ҳамкорликни ривожлантириш истиқболлари юзасидан фикр алмашилди.\n10-11 июль кунлари Лондон шаҳрида ўтказиладиган ОАВ эркинлиги бўйича Глобал конференсияда Ўзбекистон делегацияси иштирокининг амалий жиҳатларига алоҳида эътибор қаратилди.\nУчрашув сўнгида Вазир Кристофер Алланга унинг элчи сифатидаги саъй-ҳаракатлари ва сермаҳсул фаолияти учун миннатдорчилик билдирди.\nЭлчи ўз навбатида Ўзбекистон ва ТИВ раҳбариятига ўзининг Буюк Британия дипломатик ваколатхонаси раҳбари сифатидага вазифаларини самарали бажаришида кўрсатилган кўмак учун миннатдорчилик изҳор этди, дейилади хабар якунида.\nБуюк Британия элчи ўзбекистон\nОлимлар вакцина олиш учун соғ одамларга коронавирус юқтиришмоқчи\nСиёсат 16/10, 17:02\nШавкат Мирзиёев етти давлат элчиларидан ишонч ёрлиқларини қабул қилди\nХориж 04/10, 21:01\nБошидан ўтган табиб. Жонсон Трампга «тезроқ оёққа туриши учун» нима қилиши кераклигини айтди\n#Зангиота - 49\n#Наманган - 327